**Druhá monitorovacia správa o plnení cieľov Stratégie vonkajšícH ekonomických vzťahov SR**

**na obdobie 2014 - 2020**

**HodnotENÉ obdobie rok 2015**

**Obsah**

[**1. ÚVOD 1**](#_Toc461452543)

[**2. PRIORITNÉ ZAMERANIE STRATÉGIE VEV 1**](#_Toc461452544)

[**3. PLNENIE CIEĽOV STRATÉGIE VEV 1**](#_Toc461452545)

[**3.1 Obchodno-politické ciele 2**](#_Toc461452546)

[3.1.1 Nárast exportu 2](#_Toc461452547)

[3.1.2 Nárast počtu exportérov tovarov 4](#_Toc461452548)

[3.1.3 Diverzifikácia teritoriálnej štruktúry exportu - zvýšiť podiel exportu na mimoeurópske trhy 6](#_Toc461452549)

[3.1.4 Diverzifikácia komoditnej štruktúry exportu - zvýšiť podiel exportu v komoditných skupinách okrem HS85 a HS87 7](#_Toc461452550)

[3.1.5 Podiel exportu MSP 8](#_Toc461452551)

[3.1.6 Zvýšiť podiel exportu služieb (vrátane cestovného ruchu) 8](#_Toc461452552)

[3.1.7 Hlavné strategické ciele EXIMBANKY SR v nadväznosti na stratégiu VEV 9](#_Toc461452553)

[3.1.8 Zabezpečenie stabilných dodávok strategických tovarov 12](#_Toc461452554)

[**3.2 Proinvestičné ciele 14**](#_Toc461452555)

[**3.3 Ciele v oblasti výskumnej a inovačnej spolupráce so zahraničím 19**](#_Toc461452556)

[**3.4 Ciele v oblasti jednotnej prezentácie SR v zahraničí 21**](#_Toc461452557)

[3.4.1 Zhodnotenie funkčnosti modelu koordinácie aktérov zainteresovaných na prezentácii Slovenska v zahraničí 21](#_Toc461452558)

[3.4.2 Vytvorenie dôveryhodnej, špecifickej a atraktívnej prezentačnej identity Slovenska 22](#_Toc461452559)

[3.4.3 Návrhy na zlepšenie a inováciu systému jednotnej prezentácie 22](#_Toc461452560)

[**4. ZHRNUTIE 23**](#_Toc461452561)

**Prílohy:**

Príloha č. 1 Ukazovatele k sledovaniu plnenia cieľov stratégie VEV,

Príloha č. 2 Štatistické údaje o exporte SR do krajín mimo EÚ za rok 2015 v porovnaní s rokom 2014,

Príloha č. 3 Najvýznamnejšie komodity slovenského exportu,

Príloha č. 4 Aktívny zahraničný cestovný ruch,

Príloha č. 5 Prehľad investičných seminárov a iných podujatí v roku 2015; Prehľad úspešne ukončených investičných projektov,

Príloha č. 6 Celkový prehľad podpory v oblasti bilaterálnej vedecko-technickej spolupráce v roku 2015

**1. ÚVOD**

Vláda SR na rokovaní dňa 12. 3. 2014 uznesením č. 107 schválila Stratégiu vonkajších ekonomických vzťahov SR na obdobie 2014 - 2020 (ďalej len „stratégia VEV“). Podľa bodu B.8. uvedeného uznesenia je potrebné zabezpečiť monitorovanie, kontrolu a podľa potreby prijímanie nových úloh na podporu implementácie stratégie VEV každoročne v termíne   
do 31. 10.

Pre účely kontroly implementácie stratégie VEV bol v súlade s článkom 8 stratégie VEV (hodnotenie a kontrolné mechanizmy implementácie stratégie) vytvorený monitorovací výbor, ktorého zloženie schválila Rada vlády SR na podporu exportu a investícií (ďalej len „rada“) na rokovaní dňa 18. 2. 2015. Druhá monitorovacia správa o plnení cieľov stratégie VEV (ďalej len „monitorovacia správa“) bola spracovaná na základe podkladov členov monitorovacieho výboru, t.j. predstaviteľov ústredných orgánov štátnej správy, ktoré sú zodpovedné za tvorbu a implementáciu stratégie VEV. Monitorovacia správa bola predložená na posúdenie inštitúciám, ktoré zastupujú záujmy podnikateľov (AZZZ SR[[1]](#footnote-1), RÚZ[[2]](#footnote-2), SOPK[[3]](#footnote-3), Klub 500) a bola prerokovaná na zasadnutí Pracovnej skupiny pre stratégiu VEV dňa 26. 8. 2016.

**2. PRIORITNÉ ZAMERANIE STRATÉGIE VEV**

Stratégia VEV nadväzuje na Stratégiu proexportnej politiky na roky 2007 - 2013. Na základe rozhodnutia rady zo dňa 25. 3. 2013 prekračuje jej rámec rozšírením na stratégiu „vonkajších ekonomických vzťahov“ a to pripojením okruhov podpory prílevu investícií, podpory spolupráce so zahraničím v oblasti inovácií a jednotnej prezentácie SR. Stratégia VEV sa tak dostala do prieniku s inými čiastkovými hospodárskymi politikami štátu (predovšetkým investičnou a inovačnou) a strategickými dokumentmi, ktoré stanovujú priority v týchto oblastiach.

Uvedomujúc si komplexnosť predmetu stratégie VEV a uvedené prieniky, rada na svojom zasadnutí dňa 6. 5. 2013 rozhodla o zúžení zamerania stratégie VEV predovšetkým na oblasť zahraničnoobchodnej politiky v zmysle schváleného materiálu „Východiská stratégie vonkajších ekonomických vzťahov na roky 2014 - 2020“. **Oblasť proexportnej politiky ako prioritného zamerania zahraničnoobchodnej politiky štátu tak tvorí základ stratégie VEV.**

**3. PLNENIE CIEĽOV STRATÉGIE VEV**

Ciele stratégie VEV sú zamerané na štyri oblasti a to **obchodno-politické ciele**, **proinvestičné ciele**, **ciele v oblasti výskumnej a inovačnej spolupráce so zahraničím   
a** **ciele v oblasti jednotnej prezentácie SR**. **V súlade s prioritným zameraním stratégie VEV je monitorovacia správa zameraná predovšetkým na hodnotenie plnenia cieľov v oblasti podpory exportu, t.j. na obchodno-politické ciele.**

**3.1 Obchodno-politické ciele**

Stratégia VEV stanovila pre túto oblasť všeobecné a špecifické ciele, ktoré vyplývajú zo slabých stránok zahraničného obchodu SR. Súčasťou stratégie VEV sú nasledovné kvantifikačné ukazovatele k sledovaniu plnenia cieľov stratégie VEV (*ich vývoj za obdobie 2015 v porovnaní s rokom 2014 je v prílohe č. 1).*

**3.1.1 Nárast exportu**

Výsledky zahraničného obchodu za rok 2015 v porovnaní s rokom 2014 sú nasledujúce:

|  |  |  |  |
| --- | --- | --- | --- |
|  | **2014** | **2015** | **zmena** |
| **vývoz** | **64 721,1 mil. eur** | **67 865,2 mil. eur** | **4,9 %** |
| **dovoz** | **60 018,7 mil. eur** | **64 562,3 mil. eur** | **7,6 %** |
| **bilancia** | **4 702,4 mil. eur** | **3 302,9 mil. eur** | **-1 399,5 mil. eur** |

Saldo zahraničného obchodu za rok 2015 bolo aktívne v objeme 3 302,9 mil. eur   
(o 1 399,5 mil. eur nižšie ako za rok 2014). Zníženie aktívnej bilancie zahraničného obchodu SR ovplyvnil najmä nárast domáceho dopytu, ako aj importu tovarov investičného charakteru.

**Najvyššie aktívne saldo** mala SR s Nemeckom (5 591,7 mil. eur), Spojeným kráľovstvom   
(2 738,1 mil. eur), Poľskom (2 447,9 mil. eur), Rakúskom (2 243,1 mil. eur), Francúzskom   
(1 743 mil. eur), ČR (1 431,7 mil. eur), Španielskom (1 055,7 mil. eur), Talianskom   
(967,8 mil. eur), Holandskom (785,7 mil. eur) a USA (736,6 mil. eur).

**Najväčšie pasívne saldo** bolo v zahranično-obchodnej činnosti s Čínou (4 410 mil. eur), Kórejskou republikou (4 143,5 mil. eur), Ruskou federáciou (2 025 mil. eur), Japonskom   
(566,6 mil. eur), Taiwanom (529,4 mil. eur), Malajziou (454,3 mil. eur), Indiou   
(214,8 mil. eur) a Ukrajinou (156,6 mil. eur).

Zo SR sa **vyviezol** tovar v hodnote **67 865 mil. eur**. V porovnaní s rovnakým obdobím roku 2014 sa zvýšil celkový export o 4,9 %. **Z tovarového** hľadiska výraznejšie **vzrástol export** osobných automobilov a iných motorových vozidiel konštruovaných hlavne na prepravu osôb o 1 474,6 mil. eur, častí, súčastí a príslušenstva motorových vozidiel o 582,6 mil. eur, nových pneumatík z kaučuku o 360,7 mil. eur, karosérií motorových vozidiel o 304 mil. eur   
a telefónnych súprav vrátane telefónov pre celulárnu sieť alebo ostatné bezdrôtové siete   
o 241,3 mil. eur. Najviac **klesol export** ropných olejov a olejov získaných z bitúmenových nerastov, iných ako surových o 433,8 mil. eur, plochých valcovaných výrobkov zo železa alebo nelegovanej ocele o 175,3 mil. eur, monitorov a projektorov, televíznych prijímačov   
o 166,8 mil. eur, častí a súčastí vysielacích prístrojov na rozhlasové alebo televízne vysielanie o 164,2 mil. eur, tlačiarenských strojov používaných na tlačenie pomocou štočkov   
o 159 mil. eur, vysielacích prístrojov pre rozhlasové alebo televízne vysielanie o 143,5 mil. eur a prípravkov na ústnu alebo zubnú hygienu o 120,6 mil. eur.

V rámci najvýznamnejších obchodných partnerov sa **zvýšil export** **do** Nemecka o 7,9 %, Českej republiky o 2,3 %, Poľska o 6,3 %, Francúzska o 20,2 %, Spojeného kráľovstva   
o 13,2 %, Talianska o 2,8 %, Španielska o 34,2 %, Holandska o 1,7 %, Spojených štátov amerických o 17,1 % a Rumunska o 8,2 %. **Znížil sa export** **do** Rakúska o 1,9 %, Maďarska o 3,8 % a Ruskej federácie o 29,6 %.

Z pohľadu hlavných **ekonomických zoskupení** **sa zvýšil export** do krajín EÚ o 6,3 % (tvoril 85,2 % celkového exportu SR) a do krajín OECD o 6,7 % (na celkovom exporte SR sa podieľal 88,3 %).

Do SR sa **doviezol** tovar v hodnote **64 562 mil. eur**, pri medziročnom náraste **7,6** %.   
Z tovarového hľadiska najviac **vzrástol import** častí, súčastí a príslušenstva motorových vozidiel o 1 084,2 mil. eur, telefónnych súprav vrátane telefónov pre celulárnu sieť alebo ostatné bezdrôtové siete o 621,9 mil. eur, osobných automobilov a iných motorových vozidiel konštruovaných hlavne na prepravu osôb o 309,8 mil. eur, sedadiel tiež premeniteľných   
na lôžka o 260,3 mil. eur, monitorov a projektorov, televíznych prijímačov o 191,8 mil. eur, vzduchových čerpadiel alebo vývev, kompresorov o 191,7 mil. eur a železničných alebo električkových vozňov s vlastným pohonom o 161,2 mil. eur. Najviac **klesol import** ropných olejov a olejov získaných z bitúmenových nerastov, surových o 725,1 mil. eur, ropných olejov a olejov získaných z bitúmenových nerastov, iných ako surových o 179,9 mil. eur, ropných plynov a iných plynných uhľovodíkov o 174,7 mil. eur, železných rúd a koncentrátov   
o 123,1 mil. eur a tlačiarenských strojov používaných na tlačenie pomocou štočkov   
o 114,6 mil. eur. Vo vzťahu k najvýznamnejším obchodným partnerom sa **zvýšil import**   
z Nemecka o 5,5 %, ČR o 8,3 %, Číny o 10,9 %, Maďarska o 9,1 %, Poľska o 5,8 %, Talianska o 4,6 %, Francúzska o 13,6 % a Rakúska o 4,1 %. **Znížil sa import** z  Kórejskej republiky o 3,1 % a RF o 29,1 %. Z hľadiska hlavných **ekonomických zoskupení** sa oproti rovnakému obdobiu roku 2014 zvýšil import z krajín EÚ o 12,9 % (tvoril 66,1 % z celkového importu) a z krajín OECD o 6,7 % (na celkovom importe SR sa podieľal 64,0 %).

Slovenská ekonomika rástla v roku 2015 rýchlejším tempom v porovnaní s rokom 2014. V roku 2015 medziročne vzrástol reálny hrubý domáci produkt (HDP)[[4]](#footnote-4) o **3,6 %,** pričom miera rastu reálneho HDP v roku 2014 bola **2,5 %.** Slovenské hospodárstvo zaznamenalo v roku 2015 nárast domáceho dopytu zo strany firiem, domácností a verejnej správy. Tvorba hrubého fixného kapitálu v stálych cenách[[5]](#footnote-5) (s.c.) vzrástla medziročne o 14,0 %, spotreba domácností vzrástla medziročne o 2,4 % a konečná spotreba verejnej správy vzrástla o 3,4 %. **Objem exportu výrobkov a služieb v s.c.** dosiahol v roku 2015 hodnotu **74 378,9** **mil**. eur, čo predstavuje nárast o **7,0 %** oproti roku 2014. **Objem dovozu výrobkov a služieb v s.c.** dosiahol hodnotu **70 110,2** mil. eur, čo predstavuje nárast o **8,2 %** oproti roku 2014. V roku 2015 dynamika rastu objemu exportu tovarov a služieb v s.c. v porovnaní s importom bola nižšia o 1,2 p. b. Vychádzajúc z údajov platobnej bilancie, **obchod so službami** v b. c. dosiahol v roku 2015 pozitívne saldo vo výške **108 mil. eur**. V roku 2014 bola dynamika rastu exportu tovarov a služieb v porovnaní s importom nižšia o 0,7 p. b. Exportná výkonnosť ekonomiky (meraná podielom exportu výrobkov a služieb na HDP v bežných cenách) vzrástla o 1,9 p. b. na 93,8 %. Dovozná náročnosť (meraná podielom importu výrobkov a služieb   
na HDP v bežných cenách) vzrástla o 3,2 p. b. na 91,4 %. Otvorenosť slovenskej ekonomiky (meraná podielom zahraničného obchodného obratu na HDP v bežných cenách) dosiahla   
v roku 2015 hodnotu 185,2 % (v roku 2014 bola 180,1 %), čo je nárast o 5,1 p. b.


V roku 2016 by malo tempo rastu ekonomiky Slovenska dosiahnuť 3,2 % HDP, v roku 2017 o 3,3 % a v roku 2018 by rast mal dosiahnuť úroveň 4,2 %. Štruktúra rastu HDP   
by mala byť oproti roku 2015 vyváženejšia. Nové programové obdobie spotreby fondov EÚ zabezpečí ich realistickejšiu spotrebu a dlhodobý potenciál investícií vo verejnej správe. Výrazné zvýšenie investícií v súkromnom sektore sa pripravuje v automobilovom sektore. Výstavba závodu Jaguar Land Rover a s tým súvisiaci príchod nových subdodávateľov, výstavba novej montážnej haly v automobilke Volkswagen a príprava na produkciu nového modelu v automobilke PSA Peugeot Citroen predstavujú najvýznamnejšie investície. Stimulom pre rast spotreby domácností bude rast reálnej mzdy, nízka inflácia v eurozóne a tvorba nových pracovných miest. Očakávaný rast spotreby domácností v roku 2016   
sa nachádza na úrovni 3,2 %. V predikcii rastu exportu a importu v roku 2016 sa prejavuje mierna stagnácia vo vývoji svetového hospodárskeho prostredia. Rast exportu by mal dosiahnuť 4,2 % a rast importu 3,7 %. Očakávaná vyššia dynamika rastu exportu oproti dynamike rastu importov prinesie zvýšenie pozitívneho salda obchodnej bilancie. Rast slovenského exportu bude spomalený čiastočným obmedzením výroby z dôvodu rozširovania výrobných kapacít v trnavskej automobilke. V porovnaní s rokom 2015 sa očakáva nižší rast importu SR, keď sa má prejaviť bázický efekt nižších investičných importov z fondov EÚ. Spomalenie importov súvisiacich s poklesom investícií s vysokou dovoznou náročnosťou sa podpíše pod príspevok čistého exportu k rastu HDP. Dynamiku rastu exportu a importu však budú tlmiť ich ceny, ktorých pokračujúci pokles sa nedá vylúčiť. Saldo obchodnej bilancie by malo byť aj v roku 2016 aktívne.

**3.1.2 Nárast počtu exportérov tovarov**

**Počet exportujúcich firiem v roku 2015** bol 30 546 a v porovnaní s rokom 2014 **vzrástol** o 233, t.j. o 0,8 %.


V roku 2015 sa na celkovom exporte SR **10-ti najväčší exportéri** podieľali **41,3** % a v porovnaní s rokom2014 o sa ich podiel zvýšil o 0,1 %. **Podiel 50-tich najväčších exportérov** na exporte medziročne klesol o **0,1 %** a podiel **200 najväčších exportérov** klesol v porovnaní s rokom 2014 zo 72,9% na 72,4 %*.*

Export do tretích krajín v roku 2015 z celkového exportu SR bol 14,8 % (10 075,0 mil. eur). Zaujímavé sú rozdiely v štruktúre podnikov exportujúcich do tretích krajín (mimo EÚ) v porovnaní s celkovým exportom SR, pozície týchto firiem na týchto trhoch v roku 2015 celkovo medziročne mierne poklesli v porovnaní s rokom 2014, čo je znázornené v grafe č.1 (z*droj údajov: Štatistický úrad SR)*

*Graf č. 1: Podiel exportérov na celkovom vývoze SR v roku 2015 v porovnaní s rokom 2014*

Veľké podniky (nad 500 zamestnancov) sa v roku 2015 podieľali na celkovom objeme exportu 49,1 %, väčšie podniky (od 250 až 499 zamestnancov) 15,4 %, stredné podniky   
(od 51 do 249 zamestnancov) 11,7 %, malé  podniky (od 10 do 50 zamestnancov) 5,5 % a mikropodniky (od 0 do 9 zamestnancov) 9,6 %. Zahraničnými osobami bol zabezpečovaný export v objeme 8,7% (graf č.2).

*Graf č. 2: Podiel na exporte SR podľa veľkosti firiem*



Zdroj údajov: SBA (ŠÚ SR)

Pri prijatí tovaru z EÚ je pre subjekty, ktoré neprekročili počas sledovaného roka súhrnnú hodnotu prijatia 200 tis. eur, uvedená krajina pôvodu ako „krajina nešpecifikovaná“   
v rámci obchodu s členskými štátmi. Rovnako to platí aj pre tie subjekty, ktoré údaje neposkytli včas, a teda boli za ne údaje dopočítané. Navyše údaje môžu byť zaradené medzi nešpecifikované aj z dôvodu žiadosti o utajenie krajiny. V minulom roku v systéme INTRASTAT takéto nešpecifikované krajiny pôvodu z EÚ pri importe tovaru boli   
7 022 mil. eur z  importu EÚ do SR, t.j. 16,5 % a z celkového dovozu do SR 10,9 %. Z tohto dôvodu je hodnota za EÚ 28 na celkovom importe vyššia ako súčet hodnôt za jednotlivé krajiny EÚ. Informácie o firmách pod prahom ŠÚ SR v spolupráci s Finančnou správou SR získava z daňových priznaní k DPH konkrétnych daňových subjektov. Údaje o firmách exportujúcich zo SR do krajín mimo EÚ získava ŠÚ SRz jednotných colných dokladov poskytnutých Finančnou správou SR.

**3.1.3 Diverzifikácia teritoriálnej štruktúry exportu - zvýšiť podiel exportu   
 na mimoeurópske trhy**

V nasledujúcej tabuľke sú informácie o exporte tovarov zo SR v členení podľa svetových zemepisných celkov  za roky 2014 a 2015. Tabuľka ďalej obsahuje údaje o percentuálnom podiele na celkovom exporte SR v roku 2015, medziročnej zmene exportu (v mil. eur) a index rastu/poklesu vývozu.  Rast/ pokles indexu oproti priemernému indexu celkového vývozu SR v roku 2015 označujú šípky ▲▼.

*Tabuľka č. 1: Export SR podľa svetových zemepisných celkov v roku 2015 v porovnaní s rokom 2014*

V roku 2015 sa z pohľadu hlavných ekonomických zoskupení zvýšil export do krajín EÚ o 6,3% (tvoril 85,2 % celkového exportu SR). **V rámci mimoeurópskych trhov** najväčší percentuálny nárast oproti roku 2014 zaznamenal export do krajín Ameriky a vzrástol o 26,1 %, avšak podiel na celkovom exporte SR tvoril iba 3,1 %. Druhý najväčší percentuálny nárast (10,7 %) zaznamenal export do teritória Austrália - Oceánia s podielom na celkovom exporte SR len 0,5 %. Do Ázie export medziročne klesol o 4,4 %. Export do Afriky sa oproti predchádzajúcemu roku zvýšil o 7,6 % a podiel na celkovom exporte SR tvoril len 1,0%.

V nasledujúcej tabuľke je uvedených 10 najvýznamnejších krajín z hľadiska objemu exportu SR v rokoch 2014 a 2015 spolu s percentuálnym podielom na celkovom exporte, medziročnou zmenou, indexom rastu exportu a poradím za rok 2014.

*Tabuľka č. 2: 10 najvýznamnejších krajín z hľadiska exportu SR*

Z tabuľky je zrejmé, že najvýznamnejšie krajiny z hľadiska exportu SR sa v roku 2015 menili len minimálne. Uvedených 10 krajín sa na celkovom exporte SR podieľa 75,6%. Medzi najvýznamnejšie vývozné teritóriá SR patria najväčšie členské krajiny EÚ. Nemecko   
aj naďalej zostáva pre SR najvýznamnejším obchodným partnerom s 22,7 %-ným podielom na celkovom exporte SR, pričom export do Nemecka v roku 2015 vzrástol o 7,9 %. Zvýšil   
sa export do Španielska o 34,2 %, Francúzska o 20,2 %, Veľkej Británie o 13,2 %, Talianska o 2,8 % a Holandska o 1,7 %. Druhým najväčším obchodným partnerom je aj naďalej Česká republika, hoci export v roku 2015 vzrástol o 2,3 %. Tretím najvýznamnejším obchodným partnerom SR z hľadiska exportu bolo Poľsko. Export do tejto krajiny vzrástol o 6,3 %. Najvýraznejší **pokles exportu** spomedzi 10 najvýznamnejších krajín bol zaznamenaný **do Maďarska** (pokles **o 3,8 %)** a**Rakúska** (pokles o 1,9 %) **.**

*Štatistické údaje o exporte SR do jednotlivých krajín mimo EÚ za obdobie 2014 a 2015   
sú v prílohe č. 2).*

**3.1.4 Diverzifikácia komoditnej štruktúry exportu - zvýšiť podiel exportu v komoditných skupinách okrem HS85 a HS87**

Súhrn najvýznamnejších ***vývozných komodít*** (úroveň kapitol colného sadzobníka HS2) pokrýva **79,9 %** celkového exportu SR.

*Kompletné štatistické údaje najvýznamnejších komodít slovenského exportu sú v prílohe č. 3).*

Štruktúru jednotlivých komodít na celkovom vývoze SR zobrazuje nasledujúci graf:

*****Graf č. 2: Komoditná štruktúra exportu SR v roku 2015*

Zdroj údajov: Štatistický úrad SR

Najvýznamnejšou komoditou slovenského exportu na úrovni HS2 zostávajú naďalej vozidlá (HS87) s podielom na celkovom exporte SR na úrovni 27,3% s medziročným nárastom o 2,4%. Nasledujú elektrické stroje a prístroje (HS85) s podielom 20,5 %. Najvýznamnejšou komoditou v tejto skupine sú televízne prijímače. **Podiel komodít HS87 a HS85 aj v roku 2015 na celkovom exporte SR vzrástol a tvorí 47,8 %.**

Medzi ďalšie významné komodity exportu SR patria jadrové reaktory, kotly a prístroje s 12,2% podielom na celkovom exporte SR, železo a oceľ, najmä ploché valcované výrobky zo železa (4,2%), nerastné palivá a minerálne oleje (3,7%), kaučuk a výrobky z neho, hlavne pneumatiky (3,1 %), plasty a výrobky z nich (3,1%), predmety zo železa a ocele (2,3%), nábytok, najmä sedadlá do automobilov (2,0%) a hliník a predmety z hliníka (1,5 %). Ostatné komodity sa podieľali na celkovom exporte 20,8% *(podrobnejšie údaje o exporte komodít na úrovni HS2 za rok 2014 a 2015 sú v prílohe č. 3).*

**3.1.5 Podiel exportu MSP**

Napriek tomu, že malé a stredné podniky (MSP) poskytujú na Slovensku v podnikovej ekonomike pracovné príležitosti viac ako dvom tretinám aktívnej pracovnej sily a podieľajú sa viac ako polovicou na tvorbe pridanej hodnoty, v zahranično-obchodnej výmene Slovenska pretrváva dominantné postavenie veľkých podnikov. **Podiel MSP na celkovom exporte** (celkový export vrátane operácií zahraničných osôb) **dosiahol 26,8 %.** Uvedený podiel MSP na oproti roku 2014 mierne zvýšil (o 0,2 p. b.). V porovnaní s rokom 2011 (28,9 %) je však podiel MSP stále nižší o 2,1 p. b.

Z celkového počtu aktívnych MSP (531 063) evidovaných v Registri organizácii ŠÚ SR **v roku 2015 vykonávalo export tovaru 29 514 MSP, čo predstavuje 5,6 %.** V medziročnom porovnaní sa podiel exportujúcich MSP na celkovom počte MSP o zvýšil o 0,4 p. b. V absolútnom vyjadrení sa medziročne zvýšil počet exportujúcich MSP o 115 subjektov, čo predstavuje 49,4% z celkového nárastu exportujúcich podnikov.

Teritoriálna štruktúra exportu MSP sa vyznačuje výraznou dominanciou trhov EÚ.   
**Z celkového exportu MSP** v roku 2015 (18 170,5mil. eur) tvoril export **do krajín EÚ - 28 88,8 % podiel** (16 135,8 mil. eur), pričom export do starých členských krajín EÚ-15 dosiahol 43,5 % podiel a nových členských krajín EÚ-13 45,3 % podiel. Podiel exportu MSP do tretích krajín prestavoval 11,2 % (2 034,6 mil. eur), pri medziročnom náraste o 0,3 p. b.

Partneri siete EEN (Enterprise Europe Network) realizovali informačné a asistenčné služby zamerané na rozvoj medzinárodnej spolupráce MSP v oblasti podnikania, inovácií a výskumu. V roku 2015 bolo uzatvorených 30 zmlúv o medzinárodnej spolupráci MSP, bolo realizovaných 27 informačných podujatí (semináre), na ktorých sa zúčastnilo 800 MSP, ďalej bolo zorganizovaných 46 medzinárodných partnerských podujatí, na ktorých sa zúčastnilo 531 MSP. Prostredníctvom elektronického poradenstva bolo zodpovedaných 550 podnetov   
zo strany MSP, pre 146 MSP boli poskytnuté špecifické hĺbkové internacionalizačné   
a inovačné služby, bolo pripravených 69 kooperačných profilov.

***Vyhodnotenie***

Z pohľadu plnenia ukazovateľov stratégie VEV v rámci cieľa „Zvýšiť podiel exportu MSP“ dochádza k nárastu početnosti exportujúcich MSP, ako aj k nárastu celkového objemu exportu MSP. Naopak podiel exportu MSP na celkovom objeme exportu (26,8%) stále nedosahuje úroveň z východiskového roku 2011 (28,9 %).

**3.1.6 Zvýšiť podiel exportu služieb (vrátane cestovného ruchu)**

Nárast objemových ukazovateľov v oblasti slovenského cestovného ruchu vo svojej výročnej správe za rok 2015 vyzdvihla Európska komisia (EK) pre cestovný ruch ako tretí najlepší výsledok spomedzi európskych krajín. Slovensko (+16,7%) sa zaradilo za Island (+30%) a Rumunsko (+17%).

V roku 2015 hranica príjmov z aktívneho zahraničného cestovného ruchu (AZCR) je deklarovaná výškou 2 129,8 mil. eur (+9,7 %). V absolútnom vyjadrení sa príjmy medziročne zvýšili o 189,2 mil. eur. Príjmy z AZCR v 1. štvrťroku 2016 dosiahli výšku 451,0 mil. eur, čo je o 11,3% viac, než v porovnateľnom období roku 2015. V absolútnom vyjadrení sa príjmy medziročne zvýšili o 45,8 mil. eur.

Aktuálny podiel cestovného ruchu Slovenska 2,9% na exporte tovarov a služieb je najnižší spomedzi krajín V4. Na základe tohto údaja možno skonštatovať pretrvávajúce nedostatočné využitie potenciálu krajiny a rovnako nepostačujúci je aj potenciálny vplyv cestovného ruchu na tvorbu pracovných príležitostí, vyrovnávanie regionálnych rozdielov a celkovú ekonomiku Slovenska**.**

|  |  |  |
| --- | --- | --- |
| Export služieb rok 215 | Hodnota | Podiel % |
| Export  (v mil. eur) |  |  |
| Tovary a služby | 73 153,0 | 100,0 |
| Tovary | 65 899,9 | 90,1 |
| Služby spolu | 7 253,1 | 9,9 |
| z toho: |  |  |
| Doprava | 2 101,3 | 2,9 |
| **Cestovný ruch** | **2 129,8** | **2,9** |
| Ostatné služby spolu | 3 022,0 | 4,1 |

Zdroj údajov: NBS

*Bližšie informácie sa nachádzajú v prílohe č. 4*

**3.1.7 Hlavné strategické ciele EXIMBANKY SR v nadväznosti na stratégiu VEV**

V nadväznosti na Stratégiu EXIMBANKY SR pre roky 2014 - 2020 sa EXIMBANKA SR, ako jeden z nositeľov finančných nástrojov národného systému podpory exportu SR, zameriavala primárne na financovanie priamych úverov a poskytovanie bankových záruk, pričom produktová orientácia na priame úvery a záruky ostáva nezmenená od roku 2012.

Cieľom EXIMBANKY SR, v zmysle zámerov stanovených v stratégii VEV, je v čo najvyššej miere zohľadňovať potreby svojich klientov, pričom sa primárne zameria na podporu realizácie exportných projektov s vyššou pridanou hodnotou pri využívaní priameho financovania investícií a vystavovania neplatobných bankových záruk pre veľkých firemných klientov vo všetkých segmentoch slovenskej ekonomiky. Popri podpore veľkých klientov - exportérov bude EXIMBANKA SR venovať osobitnú pozornosť MSP, ktorých kapitálová vybavenosť nie vždy spĺňa pravidlá pre bezpečné poskytovanie produktov v rámci financovania a poisťovania širokej škály úverových produktov. Nájsť formy na elimináciu možných rizík a rozšíriť pôsobenie EXIMBANKY SR v tomto segmente bude jedným z hlavných poslaní v najbližšom období.

V roku 2015 EXIMBANKA SR výrazne zintenzívnila a kvalitatívne zmenila systém komunikácie so slovenskými vývozcami. Pripravila niekoľko Exportných klubov v rôznych regiónoch Slovenska a v oblasti odborného poradenstva poskytla exportérom publikáciu „Manuál slovenského exportéra“, ktorá im poskytne odbornú prípravu k zvládnutiu realizácie zahranično-obchodných operácií.



Od 1.1.2016 môže EXIMBANKA SR poskytovať slovenským exportérom, ktorí majú kontrakty vo vybraných krajinách zaradených podľa Svetovej banky ako nízkopríjmové, zvýhodnené vývozné úvery v súlade s pravidlami OECD.

**Teritoriálne zameranie podpory exportu – diverzifikácia teritoriálnej štruktúry**



V teritoriálnej štruktúre podpory exportu prostredníctvom produktov EXIMBANKY SR aj naďalej **zostáva strategickým zámerom zvýšenie podpory exportu mimo krajín EÚ**.

*Podiel jednotlivých teritórií na podpore exportu bankovými a poisťovacími produktmi EXIMBANKY SR v roku 2015*

*Podiel jednotlivých teritórií na podpore exportu bankovými resp. poisťovacími produktmi EXIMBANKY SR*



*v 1. polroku 2016*



Teritoriálne zameranie exportu podporeného EXIMBANKOU SR v roku 2015 odrážalo potreby a požiadavky slovenských exportérov.

Najvýznamnejšími exportnými partnermi klientov využívajúcich bankové produkty boli v roku 2015 importéri z krajín V4, Rakúska a Nemecka, avšak v porovnaní s rokom 2014 došlo k nárastu exportu na teritóriá mimo EÚ, hlavne do krajín ako sú USA, Srbsko, Čína, Bielorusko a India.


V teritoriálnych preferenciách klientov EXIMBANKY SR v oblasti poistenia a zaistenia neobchodovateľných rizík dominuje región Spoločenstva nezávislých štátov (Azerbajdžan, Ruská federácia, Kazachstan a Bielorusko), ako aj krajiny ako sú Rumunsko, Turecko, Kuba, Gruzínsko a Ukrajina. Teritoriálna štruktúra podporeného exportu produktmi poistenia neobchodovateľného rizika je pomerne stabilná aj z dôvodu dlhodobého charakteru obchodných prípadov. V oblasti poistenia obchodovateľných krátkodobých rizík bol podporený export smerovaný do širokej škály teritórií, popri poisťovaní exportov prioritne   
do krajín Európskej únie aj do pobaltských a balkánskych štátov, do krajín Južnej Ameriky   
a Blízkeho východu. Tento trend smerovania EXIMBANKOU SR podporeného exportu pokračoval aj v 1. polroku 2016.

**Odvetvová štruktúra exportu podporeného EXIMBANKOU SR**



Z hľadiska odvetvovej štruktúry podpora exportu EXIMBANKOU SR odzrkadľuje odvetvovú štruktúru exportu Slovenskej republiky. Z pohľadu vykázanej podpory exportu bankovými aktivitami bol aj v roku 2015 dominantne podporeným odvetvím chemický priemysel s 55,1 %, nasledovaný hutníckym priemyslom s 12,5 % a strojárskym priemyslom s 10,3 %. V segmente poistenia neobchodovateľných rizík bol podporený predovšetkým export strojov a zariadení pre potravinársky a energetický priemysel, ako aj dodávky technológií a materiálov pre strojársky priemysel.

V nasledujúcich grafoch je uvedený prehľad odvetvovej štruktúry exportu podporeného EXIMBANKOU SR prostredníctvom bankových produktov a komoditnej štruktúry exportu podporeného EXIMBANKOU SR prostredníctvom poisťovacích produktov v roku 2015   
a v 1. polroku 2016. (Metodika vykazovania podporeného exportu za jednotlivé skupiny produktov je limitovaná dostupnosťou údajov v internej evidencii EXIMBANKY SR).

*Odvetvová štruktúra podpory exportu bankovými produktmi a komoditná štruktúra podpory exportu poisťovacími produktmi v roku 2015*



*Odvetvová štruktúra podpory exportu bankovými produktmi a komoditná štruktúra podpory exportu poisťovacími produktmi v 1.polroku 2016*



**Angažovanosť EXIMBANKY SR**

Angažovanosť predstavuje sumu aktuálnej výšky upísaného rizika, ktoré EXIMBANKA SR znáša pri poskytovaní svojich produktov a služieb a zahŕňa majetkovú angažovanosť z poskytnutých úverov a záruk a poistnú angažovanosť z upísaného rizika pri poistení a zaistení.

Vysoký podiel pohľadávok z priamych úverov poskytnutým veľkým firemným klientom   
na celkovom objeme pohľadávok z financovania úverov aj v roku 2015 a počas prvého polroku 2016 preukázal plnenie zámeru EXIMBANKY SR podporovať slovenských exportérov prostredníctvom priameho financovania pri stabilizácii objemu refinancovania prostredníctvom komerčných bánk. Majetková angažovanosť k 31.12.2015 dosiahla 372,4 mil. eur a k 30.6.2016 predstavovala 312,6 mil. eur. Najväčší podiel na poskytnutých priamych úveroch v roku 2015 mali investičné úvery s 53,9 %, nasledované vývoznými úvermi s 39,9 % a eskontnými úvermi s podielom 6,2 %. Klienti zo segmentu MSP v roku 2015 najviac využívali predexportné financovanie, a tiež zmenkové úvery na pohľadávky z vývozu. Za 6 mesiacov roka 2016 produktová štruktúra majetkovej angažovanosti nezaznamenala výrazné zmeny.

Vývoj poistnej angažovanosti EXIMBANKY SR je významne ovplyvnený skutočnosťou, že proces schvaľovania až do uzavretia veľkých prípadov v poistení neobchodovateľného rizika predstavuje dlhšie obdobie. Ku koncu roka 2015 EXIMBANKA SR dosiahla celkovú úroveň poistnej angažovanosti v sume 550,3 mil. eur a k 30.6.2016 jej výška predstavovala objem 547,9 mil. eur.

*Vývoj majetkovej angažovanosti a angažovanosti v oblasti poistenia a zaistenia (v mil. eur)*

|  |  |  |  |
| --- | --- | --- | --- |
|  | 30.6.2015 | 31.12.2015 | 31.6.2016 |
| **Majetková angažovanosť** | **383,2** | **372,4** | **312,6** |
| * Refinančné úvery | 18,3 | 18,3 | 8,5 |
| * Priame úvery | 212,5 | 197,4 | 169,0 |
| * Záruky | 152,4 | 156,7 | 135,1 |
| **Poistná angažovanosť** | **509,9** | **550,3** | **547,9** |
| * Obchodovateľné riziko | 202,9 | 195,2 | 187,3 |
| * Neobchodovateľné riziko | 307,0 | 355,1 | 360,6 |

EXIMBANKA SR poskytuje svojim klientom produktové portfólio ako jedna inštitúcia, to znamená, že v niektorých oblastiach dochádza k vzájomnej previazanosti bankových a poisťovacích produktov, ktoré majú suplementárny charakter, čo môže znamenať nárast angažovanosti v jednej činnosti na úkor druhej. Významný vplyv na vývoj objemu majetkovej angažovanosti v roku 2015 má aj sprísnenie obchodných podmienok pri schvaľovaní nových obchodných prípadov ako aj celková situácia na trhu.

**3.1.8 Zabezpečenie stabilných dodávok strategických tovarov**

Opatrenia smerujúce k zabezpečeniu stabilných dodávok strategických tovarov, ktorými sú predovšetkým energetické suroviny a opatrenia na diverzifikáciu ich dodávok, sú definované v Energetickej politike SR, ktorá bola schválená na rokovaní vlády SR dňa 5. 11. 2014.

**Aj v roku 2015 sa naďalej venovala mimoriadna pozornosť rozvoju vzájomných prepojení ropovodných sietí medzi krajinami EÚ s cieľom zvýšenia stability ekonomiky celej EÚ.** Ministerstvo hospodárstva SR (MH SR) sa v súčinnosti s príslušnými organizáciami v jeho pôsobnosti aktívne zapojilo do prípravy zoznamu tzv. projektov spoločného záujmu EÚ (PCI[[6]](#footnote-6)) v plyne, elektroenergetike a v rope.

Výsledkom v oblasti ropy je zaradenie navrhovaného projektu prioritného koridoru v regióne strednej a východnej Európy a to **projektu ropovodu BSP** (ropovodné prepojenie Bratislava - Schwechat)medzi strategické projekty EÚ, ktoré boli definitívne schválené EK   
v rámci druhého zoznamu projektov spoločného záujmu (PCI) Delegovaným nariadením Komisie (EÚ) 2016/89 zo dňa 18. 11. 2015, ktorým sa mení nariadenie Európskeho parlamentu a Rady (EÚ) č. 347/2013, pokiaľ ide zoznam projektov spoločného záujmu pre Úniu. Po rekonštrukcii bol dňa 9. 2. 2015 uvedený do prevádzky ropovod Adria - Friendship I, ktorý zabezpečí navýšenie pôvodnej kapacity na takmer dvojnásobok, t.j. na 6 mil. ton ropy ročne. Uvedený projekt zabezpečuje a umožňuje diverzifikáciu prepravy a možných dodávok ropy pre SR.

V súlade s opatrením **nepretržite aktualizovať výber vhodných dodávateľov ropy** vstúpila do platnosti dňa 1. 1. 2015dohoda medzi SR a Ruskou federáciou (RF) o spolupráci   
v oblasti dlhodobých dodávok ropy z RF do SR a tranzitu ruskej ropy cez územie SR.

MH SR monitoruje dlhodobo trendy aj krátkodobé zmeny v spotrebe aj dodávke plynu v kontexte rozvoja národného hospodárstva, ako aj hospodárstva EÚ a diania v tretích krajinách. Aj v roku 2015 MH SR vyvinulo úsilie **v zabezpečení investícií a samotnej výstavby diverzifikačných projektov dopravných ciest pre dodávky plynu.** Výsledkom   
je zaradenie navrhovaných projektov prepojenia plynárenských sietí SR - Maďarska v rámci severojužného koridoru do zoznamu projektov EÚ. Prepojenie plynárenských sietí s Maďarskom bolo uvedené do komerčnej prevádzky dňa 1.7. 2015.

Prepojenie plynárenských sietí s Poľskom je v prípravnej fáze, pričom príprava technickej dokumentácie bola podporená z programu Európskej únie „CEF[[7]](#footnote-7)“. Prevádzkovateľ slovenskej prepravnej siete eustream, a.s. a prevádzkovateľ poľskej prepravnej siete GAZ-SYSTEM S.A. podpísali v júni 2015 s Výkonnou agentúrou Európskej komisie pre inováciu a siete (Innovation and Networks Executive Agency (INEA)) trojstrannú dohodu o finančnej pomoci na projekt „Vypracovanie projektovej dokumentácie a výkon inžinierskych činností pre poľsko-slovenské prepojenie plynárenských sietí“. Realizácia projektu napreduje tak, aby plynovod mohol byť spustený do komerčnej prevádzky podľa plánu, teda v roku 2019. Z hľadiska SR je tiež dôležité využívanie existujúcich prepravných kapacít v čo najväčšej miere.

**Eastring** je spoločným projektom plynového prepojenia medzi Rumunskom, Bulharskom, Maďarskom a Slovenskom. V máji 2015 bolo v Rige podpísané memorandum medzi Maďarskom, Rumunskom, Bulharskom a Slovenskom na podporu tohto projektu. Na základe návrhu slovenského ministra hospodárstva bola v druhej polovici roku 2015 zriadená pracovná skupina na vysokej úrovni pre projekt plynovodu Eastring, v ktorej sú zastúpené štáty a prevádzkovatelia prepravných sietí, a ktorej výsledkom by malo byť podpísanie medzivládnych dohôd.

Uskutočnili sa rokovania na úrovni politickej ako aj na úrovni prevádzkovateľov krajín, ktoré sa zúčastňujú na projekte. Projekt plynovodu Eastring bol spolu s prepojením Slovensko – Poľsko zaradený na tzv. druhý zoznam projektov spoločného záujmu na základe nariadenia Komisie zo dňa 18. 11. 2015.

SR spolupracuje v oblasti rozvoja energetickej bezpečnosti regiónu v oblasti plynu   
s krajinami V4 ako aj s ostatnými krajinami v regióne, ako je napr. Rakúsko, ale aj Chorvátsko a Rumunsko. Na základe tejto dlhodobej spolupráce je SR zapojená do všetkých významných projektov zásobovania plynom v regióne. Príkladom je severo-južný plynárenský koridor, spájajúci LNG terminály v Chorvátsku a Poľsku a prechádzajúci cez všetky krajiny V4. Projekty tohto koridoru získali štatút projektov spoločného záujmu podľa príslušného nariadenia EÚ.

Súčasťou koridoru je aj prepojenie sietí Maďarska a Slovenska. Umožňuje napojenie SR   
na budúce trasy v južnej Európe a štátom na juh od SR poskytuje možnosť diverzifikácie prepravnej trasy smerom zo severu. Prepojenie zo SR smerom na sever bude prostredníctvom slovensko-poľského prepojenia, ktorého realizácia je podporená medzivládnou dohodou medzi obidvoma krajinami.

Dlhodobé zmluvy na dodávku plynu SR naďalej považuje za jeden z významných nástrojov bezpečnosti dodávok. Uzatváranie samotných kontraktov v rámci plne liberalizovaného trhu sa aktuálne uskutočňuje na úrovni príslušných dodávateľov plynu. SR je pripravená v rámci svojich možností vyhodnocovať alternatívy, ktoré boli navrhnuté v rámci Európskej stratégie energetickej bezpečnosti.

**3.2 Proinvestičné ciele**

Stratégia VEV stanovila pre túto oblasť nasledovné ciele:

* zvyšovanie prílevu investícii predovšetkým do oblastí s vyššou pridanou hodnotou,   
  a v menej rozvinutých regiónoch,
* zvýšenie exportnej výkonnosti prostredníctvom investícií,
* zvyšovanie investícií do priemyselného vývoja a výskumu,
* podpora etablovaných investorov pri expandovaní ich aktivít v SR.

Rada pre strategické riadenie, koordináciu a kontrolu činnosti SARIO (ďalej len „Rada SARIO“) na rokovaní dňa 20.1.2014 schválila 4 strategické ciele agentúry SARIO *(stále aktuálne ku dňu schválenia tejto Monitorovacej správy)*, ktoré vychádzajú z Programového vyhlásenia vlády SR, stratégie VEV, Stratégie výskumu a inovácií pre inteligentnú špecializáciu SR (RIS3) a uznesenia vlády SR č. 227 „K návrhu opatrení v hospodárskej politike na podporu hospodárskeho rastu“.

Agentúra SARIO (SARIO) predmetné strategické ciele zohľadňuje pri plánovaní aktivít a priorít pre jednotlivé kalendárne roky; podobne sú ciele zohľadnené aj pri definovaní hlavných úloh SARIO v konkrétnych zmluvách o poskytnutí finančných prostriedkov   
zo štátneho rozpočtu.

Správa o činnosti SARIO a plnení strategických cieľov za rok 2015 uvádza, že SARIO   
v priebehu roka 2015 pokračovalo v implementácii nastavenej stratégie pre zvyšovanie prílevu investícií s exportným potenciálom spolu s dôrazom na rast zamestnanosti a podporu proexportných aktivít slovenských firiem. Uvedená správa tiež hodnotí 4 strategické ciele SARIO nasledovne:

***STRATEGICKÝ CIEĽ 1: Zvyšovanie prílevu investícií s exportným potenciálom a dôrazom na: (a) vyššiu pridanú hodnotu a najnovšie (“best-in-class”) technológie; (b) menej rozvinuté regióny; (c) priame investície do výskumu a vývoja; s dôrazom na rast zamestnanosti.***

V priebehu roka 2015 a v prvom polroku 2016 SARIO úspešne plnilo tento cieľ   
v niekoľkých oblastiach:

• **Nové investičné príležitosti –** v roku 2015 SARIO uskutočnilo 12 investičných seminárov   
v zahraničí pre 594 spoločností, zúčastnilo sa na 22 investičných podujatiach v SR   
pre 325 spoločností, s podporou ZÚ SR pripravilo materiály pre 10 investičných podujatí   
pre 387 spoločností, získalo 438 nových kontaktov na potenciálnych investorov   
a vygenerovalo 100 nových investičných príležitostí.

V prvom polroku 2016 získalo SARIO viac ako 300 nových kontaktov na potenciálnych investorov. SARIO za daný polrok vygenerovalo 52 nových investičných príležitostí.

**• Nové investičné projekty** – v roku 2015 zaevidovalo 75 nových investičných projektov smerujúcich primárne do nasledovných odvetví: výroba komponentov pre automobilový priemysel, elektrotechnika, spracovanie kovov, potravinársky priemysel a centrá zdieľaných/strategických služieb. Značná časť projektov by mala smerovať do regiónov   
s vysokou mierou nezamestnanosti.

V prvom polroku 2016 zaevidovalo 41 nových investičných projektov, pričom   
až v 31 prípadoch (76%) investori uvažujú o zriadení nových prevádzok. Zvyšok predstavujú potenciálne expanzie existujúcich prevádzok.

**• Uzavreté investičné projekty** – v roku 2015 bolo uzavretých 23 investičných projektov (vrátane investície Jaguar Land Rover), ktorých realizácia má potenciál vytvoriť 7 400 nových priamych pracovných miest a výška investícií by mala dosiahnuť 1,74 mld. eur.   
Z toho investícia Jaguar Land Rover predstavuje 2 800 nových miest a cca. 1,4 mld. eur.   
Až v 15 prípadoch išlo o zriadenie nových prevádzok a v 8 o expanzné projekty.

V prvom polroku 2016 malo SARIO uzavretých 15 investičných projektov, ktorých realizácia   
má potenciál vytvoriť cca 2 000 nových priamych pracovných miest a výška investícií   
by mohla dosiahnuť cca 495 mil. eur. Až v 11 prípadoch ide o nové prevádzky   
a vo zvyšných prípadoch o expanzie existujúcich závodov.

***Vyhodnotenie***

Tento cieľ sa darilo SARIO v roku 2015 úspešne plniť primárne z pohľadu nárastu nových investícií pre Slovensko (takmer 100-percentný nárast v porovnaní s predchádzajúcim rokom), ako aj z pohľadu zvyšovania exportného potenciálu so zameraním na sektory   
s vyššou pridanou hodnotou a s najnovšími technológiami. Investície sa budú realizovať   
v Košickom, Nitrianskom, Žilinskom, Trenčianskom, Banskobystrickom, Trnavskom, Prešovskom a Bratislavskom kraji. Napĺňa sa aj cieľ realizovať investície aj mimo najvyspelejších a najvyhľadávanejších lokalít západného Slovenska. Ukončené investície   
za prvý polrok 2016 sa budú realizovať v Prešovskom, Košickom, Nitrianskom, Trenčianskom, Trnavskom, Žilinskom a v Bratislavskom kraji.

***STRATEGICKÝ CIEĽ 2:*** ***Systematická podpora etablovaných investorov s dôrazom na: (a) kvalitné služby podporujúce ich ekonomický rast; (b) podporu expanzií a technologického výkonu.***

V roku 2015 a prvom polroku 2016 pokračovalo SARIO v realizácii programu starostlivosti   
o firmy etablované na území SR so špeciálnym zameraním na kľúčových investorov. Hlavným cieľom tohto programu je ich systematická podpora, monitorovanie spokojnosti   
s podnikaním na Slovensku, asistencia pri implementácii expanzných projektov   
a poskytovanie širokej palety after-care služieb.

V tejto súvislosti poskytovalo SARIO napríklad konzultácie v oblasti investičnej pomoci, daňového super odpočtu pre účely výskumu a vývoja, odvodových úľav pri zamestnávaní nízkopríjmových skupín, dotácií v rámci aktívnych opatrení trhu práce, informácií   
o prostriedkoch z fondov EÚ. K ďalším aktivitám možno zaradiť - príprava odborných analýz a na mieru šitých prehľadov pre etablované firmy (napr. o pracovnom trhu či konkrétnych priemyselných odvetviach), vyhľadávanie potenciálnych subdodávateľov z radov spoločností etablovaných na území SR, registrácia a propagácia projektov slovenských podnikateľov   
v Databáze investičných príležitostí SARIO, a pod.

V štandardnom procese podpory etablovaných spoločností boli v roku 2015 zrealizované stretnutia so 136 vrcholovými predstaviteľmi slovenských i zahraničných firiem etablovaných na území SR. V rámci predmetných rokovaní bolo zachytených 57 potenciálnych expanzných signálov. V roku 2015 SARIO aktívne pracovalo napríklad so spoločnosťami Embraco, Continental, Matador Automotive, Mobis, Johnson Controls, Foxconn, IBM, T-Systems, AT&T, Yazaki, Honeywell, Magna, Konštrukta Industry, Hella, Whirlpool, ako aj s ďalšími spoločnosťami vrátane malých a stredných podnikov.

V 1. polroku 2016 boli zrealizované stretnutia so 61 vrcholovými predstaviteľmi slovenských i zahraničných firiem etablovaných na území SR, ako sú napríklad Miba Sinter, Orange Business Slovakia, Danfoss Power Solutions, ZF Slovakia, PSA, KIA, Magna, Unomedical, Askoll, SCA Hygiene, Hella, Hessel, Handtmann, Matador Automotive, GlobalLogic, Cikautxo, Dell, ArcelorMittal, Semikron, IAC Group, a iné.

Ďalšiu skupinu navštívených etablovaných firiem tvorili spoločnosti, ktoré súhlasili   
s prijatím potenciálneho zahraničného investora, zaujímajúceho sa o vybudovanie svojej prevádzky na území SR, s cieľom podeliť sa o svoje skúsenosti s pôsobením na Slovensku   
a prezentovať krajinu ako vhodnú destináciu pre umiestnenie novej investície.

V spolupráci so Združením pre rozvoj investícií (ISA) SARIO organizovalo sériu seminárov pre etablované spoločnosti (v r. 2015 a v 1. polroku 2016), ktoré boli zamerané na viaceré témy, napr.: možnosti čerpania prostriedkov z fondov EÚ, zamestnávanie cudzincov, vysielanie zamestnancov, duálne vzdelávanie a daňové úľavy na výskumno-vývojové projekty. Semináre sa uskutočnili v mestách Košice, Nitra a Žilina.

***Vyhodnotenie***

Tento cieľ sa darilo SARIO plniť vzhľadom na širokú škálu služieb poskytovaných klientom. Povzbudivým faktom je zachytenie 57 nových expanzných signálov (v roku 2015)   
a 20 nových expanzných signálov (v 1. polroku 2016).

***STRATEGICKÝ CIEĽ 3: Prehlbovať integráciu a ukotvenie kľúčových priemyselných odvetví, ktoré zvyšujú miestnu pridanú hodnotu prostredníctvom: (a) zapájania miestnych dodávateľských reťazcov do spolupráce so zahraničným investorom; (b) zvyšovania miery napojenia slovenských výskumných subjektov do spolupráce so zahraničným investorom; (c) zvyšovania záujmu zahraničných zdrojov rizikového (venture) kapitálu do projektov slovenských subjektov. Všetky činnosti s dôrazom na rast zamestnanosti.***

SARIO aj v roku 2015 rozvíjalo svoju činnosť v oblasti vyhľadávania potenciálnych subdodávateľov z radov spoločností etablovaných na území SR pre firmy nachádzajúce sa   
na vyšších rebríčkoch dodávateľského reťazca v zahraničí aj na Slovensku. V roku 2015 sprostredkovalo 65 zahraničným spoločnostiam kontakt alebo pracovné rokovania   
s potenciálnymi dodávateľmi etablovanými na území SR. Obdobne, v prvom polroku 2016 bolo riešených 21 sourcingových dopytov (t.j. celkovo bolo prezentovaných vyše 300 etablovaných firiem).

V súvislosti s investičným projektom spoločnosti Jaguar Land Rover zorganizovalo SARIO niekoľko podujatí zameraných na predstavenie potenciálnych dodávateľov zo Slovenska, ktorí by sa mohli zapojiť do dodávateľského reťazca JLR vo Veľkej Británii alebo   
do budúceho výrobného programu spoločnosti v Nitre.

V roku 2015 zahájilo SARIO práce na príprave Národného projektu, ktorého spustenie je naplánované na začiatok roka 2017. Jedným z cieľov predmetnej iniciatívy bude zmapovanie trhu z pohľadu dodávateľských sietí, potrieb prvovýrobcov, medzier na trhu a nevyužitého potenciálu. Súčasťou projektových aktivít bude aj zvyšovanie kompetencií cieľovej skupiny zamerané na priblíženie kvalitatívnej úrovne etablovaných výrobných spoločností požiadavkám prvovýrobcov.

Zintenzívnené boli taktiež aktivity v oblasti fúzií a akvizícií. V roku 2015 a v prvom polroku 2016 dochádzalo k pravidelnému dopĺňaniu projektov lokálnych výrobcov do „Databázy investičných príležitostí SARIO“. Zaregistrované investičné príležitosti propaguje SARIO   
na rokovaniach s partnermi či priamo s potenciálnymi investormi, na investičných fórach   
a seminároch doma i v zahraničí.

***Vyhodnotenie***

Predmetný cieľ sa darí SARIO plniť aj vzhľadom na zvyšujúci sa záujem zo strany zahraničných spoločností o identifikáciu potenciálnych dodávateľov na Slovensku. Väčší priestor pre dosiahnutie tohto cieľa poskytne SARIO realizácia Národného projektu.

SARIO má v pláne zintenzívniť agendu „Zvyšovanie záujmu zahraničných zdrojov rizikového/venture kapitálu do projektov slovenských subjektov“, ktorú aj v súčasnosti vykonáva najmä v rámci zahraničných aktivít, počas ktorých sa snaží identifikovať potenciálnych investorov rizikového kapitálu.

***STRATEGICKÝ CIEĽ 4: Posilňovať prepojenie slovenských subjektov so zahraničnými (veľkých ako aj MSP) prostredníctvom: (a) podpory nárastu exportu v strategicky dôležitých odvetviach, hlavne do rýchlorastúcich trhov; (b) podpory exportu služieb;   
(c) podpory prepájania slovenských inovatívnych firiem so zahraničnými subjektmi;   
(d) podpory exportu investícií; s využitím EÚ programov a s dôrazom na rast zamestnanosti.***

V priebehu sledovaného obdobia 2015 pracovníci SARIO zabezpečili organizačne viac ako 50 podujatí, na ktorých sa zúčastnilo spolu 2123 slovenských a zahraničných subjektov   
a uskutočnilo viac ako 2120 bilaterálnych rokovaní medzi zástupcami firiem. SARIO prijalo 10 zahraničných podnikateľských misií z Turecka, Srbska, Fínska, RF, Číny, Indie, Rumunska, Chorvátska, Gruzínska a Kene. 13 podnikateľských misií sa uskutočnilo   
v zahraničí (Čína - Peking, Zhejiang, Ningbo, Langfang, Kazachstan, Kuba 2x, Bielorusko, Srbsko, Turkménsko, Taliansko 2x, Bulharsko a i.).

Konzultanti Odboru zahraničného obchodu SARIO riešili v priebehu roka 2015 spolu 180 dopytov na vyhľadanie obchodného partnera, resp. spoluprácu, z toho 57 zo Slovenska   
so záujmom etablovať sa na zahraničných trhoch a 123 dopytov zo zahraničia so záujmom nájsť kooperačného partnera na Slovensku.

Slovenským podnikateľským subjektom bolo na základe ich požiadaviek vyhľadaných   
a zaslaných spolu 1951 kontaktov na potenciálnych partnerov zo zahraničia. Zároveň, 1420 slovenských firiem bolo ponúknutých ako potenciálni partneri zahraničným spoločnostiam   
na základe ich požiadaviek

V 1 polroku 2016 pracovníci SARIO aktívne participovali na 40 podujatiach, na ktorých sa zúčastnilo spolu 2450 slovenských a zahraničných subjektov, na vybraných podujatiach sprostredkovali viac ako 987 B2B, resp. B2G rokovaní.

Konzultanti SARIO riešili spolu 127 relevantných dopytov na vyhľadanie obchodného partnera, resp. spoluprácu, z toho 56 zo Slovenska so záujmom etablovať sa na zahraničných trhoch a 71 dopytov zo zahraničia so záujmom nájsť kooperačného partnera na Slovensku. Riešili 38 požiadaviek z oblasti rôznych informácií a možnej podpory SARIO pre podnikateľské subjekty.

Slovenským podnikateľským subjektom bolo na základe ich požiadaviek vyhľadaných   
a zaslaných spolu 2171 kontaktov na potenciálnych partnerov zo zahraničia. Zároveň 1460 slovenských firiem bolo ponúknutých ako potenciálni partneri zahraničným spoločnostiam   
na základe ich požiadaviek.

V roku  2015 SARIO aktivovalo nový projekt pod názvom SARIO BUSINESS LINK 2015. Zahŕňa sériu 4 úspešných kooperačných podujatí - Konferencia pod názvom Riešenia pre stavebníctvo, v rámci veľtrhu CONECO Expo Incheba v Bratislave, Medzinárodný strojársky kooperačný deň 2015 (MSKD), počas Medzinárodného strojárskeho veľtrhu v Nitre, Konferencia Riešenia pre elektroniku a elektrotechniku, v rámci veľtrhu ELOSYS Trenčín, Slovenská kooperačná burza 2015 v Bratislave .

Sériu kooperačných podujatí SARIO BUSINESS LINK 2016 odštartovala v 2. polroku 2016 konferencia pod názvom Stavebné a energetické projekty a projekty vodného hospodárstva   
v zahraničí, ktorá sa uskutočnila v rámci veľtrhu CONECO Expo Incheba   
v Bratislave. Konferencia ponúkla účastníkom praktické informácie o možnostiach zapojenia sa do zahraničných projektov, predstavila úspešné projekty z tejto oblasti v zahraničí ako   
aj diskusiu a networking s prednášajúcimi. Druhé podujatie zamerané prevažne na sektor strojárstva, Medzinárodný strojársky kooperačný deň 2016 (MSKD), sa konal počas Medzinárodného strojárskeho veľtrhu v priestoroch Agrokomplexu v Nitre dňa 25. 5. 2016. Podujatie poskytlo priestor na rokovanie o spolupráci a o subdodávkach 55 slovenským   
a 9 zahraničným podnikateľským subjektom. Sprievodným programom podujatia bol Sourcing Day s piatimi spoločnosťami, ktoré ponúkli vybraným slovenským spoločnostiam príležitosť zapojiť sa do ich subdodávateľských reťazcov.

***Vyhodnotenie***

Pre posilňovanie prepojenia slovenských exportérov so zahraničím je dôležitá inštitucionálna podpora a integrácia celého systému podpory. V sledovanom období SARIO plnilo úlohu integrátora či už v podobe úzkej spolupráce MH SR, MF SR, MZVaEZ SR a EXIMBANKY SR pri organizácii podnikateľských misií, rovnako aj prehlbovaním spolupráce a informovanosti pri implementácii projektu Portál pre exportéra. Väčší význam získala aj spolupráca regionálnych kancelárií SARIO s SOPK**.**

**3.3 Ciele v oblasti výskumnej a inovačnej spolupráce so zahraničím**

Spôsob implementácie a verifikácie plnenia stanovených cieľov stanoví Stratégia výskumu   
a inovácií pre inteligentnú špecializáciu SR v spoločnej gescii MŠVVaŠ SR a MH SR.

**V súčasnosti nie je ešte schválený Akčný plán v RIS 3 SK. Z tohto dôvodu ešte nie je možné naplniť kontext stratégie RIS 3 pri hodnotení a monitorovaní daných cieľov.**

Na základe rozhodnutia MŠVVaŠ SR nebude predložený Akčný plán RIS3, ale „Strategický dokument pre splnenie ex ante kondicionalít 1.1“, ktorý bol zaslaný EK na vyjadrenie. V strategickom dokumente ide o zadefinovanie a popis:

* finančných rámcov podpory výskumu, vývoja a inovácií vo vzťahu k opatreniam definovaných RIS3 pokrývajúcich národné zdroje (verejné aj súkromné) ako aj zdroje Európskych štrukturálnych a investičných fondov a ostatných nástrojov   
  a komunitárnych programov EÚ,
* systému monitorovania a hodnotenia plnenia cieľov  a opatrení RIS3,
* systému eliminácie veľkého počtu priorít a definovania vzájomných prepojení jednotlivých oblastí špecializácie.

Uvedený strategický dokument zároveň reflektuje úlohy týkajúce sa implementácie stratégie „Poznatkami k prosperite - Stratégia výskumu a inovácií pre inteligentnú špecializáciu Slovenskej republiky“.

Materiál uvádza informácie o bilaterálnej spolupráci a podpore, programe Horizont 2020,  účasti MSP a podnikov v programe Horizont 2020, programe Eurostars a spoločnom podniku ECSEL. Na materiáli MŠVVaŠ SR spolupracovalo v oblasti inovácií s MH SR. MH SR v rokoch 2013 a 2014 spolupracovalo pri tvorbe stratégie RIS3 a AP RIS3.

***Bilaterálna spolupráca***

V rámci medzinárodnej vedecko-technickej spolupráce bola v roku 2015 podporená spolupráca Slovenska so 4 krajinami formou bilaterálnych projektov v celkovej výške 303 252 eur. Sumárny počet a výška príspevkov na podporené bilaterálne mobilitné projekty   
za rok 2015 je uvedená v prílohe č. 6 (nové výzvy APVV 2015).

Agentúra na podporu výskumu a vývoja (APVV) začala v roku 2015 v oblasti medzinárodnej spolupráce financovať bilaterálne projekty podané v rámci výzvy medzinárodnej vedecko-technickej spolupráce vypísanej v roku 2013 s Českou republikou v počte 50 projektov, Srbskom v počte 15 projektov, Ukrajinou v počte 6 projektov a Maďarskom v počte 13 projektov s celkovou výškou podpory 266 415 eur. Podrobnejší prehľad je uvedený v prílohe 7 – podpora APVV 2015

***Výstupy projektov bilaterálnej spolupráce za rok 2015***

Najpočetnejšími výstupmi sú prezentácie spoločných výsledkov projektov na konferenciách

a seminároch, potom spoločné aj samostatné publikácie, ako aj  vzájomné využívanie spoločnej infraštruktúry, čo je v súlade s hlavnými cieľmi týchto mobilitných bilaterálnych projektov. Priaznivým ukazovateľom je aj fakt, že v 41 prípadoch vyústila mobilitná spolupráca do spoločného výskumného projektu a/alebo patentu.

***Program Horizont 2020***

MŠVVaŠ SR začalo už v roku 2013 realizovať opatrenia na podporu účasti SR v Horizonte 2020. V 12 projektoch v roku 2015 bolo zo SR 724 žiadateľov, z toho bolo úspešných 605 žiadateľov, z toho 7 malých a stredných podnikov.

Slovenská inovačná a energetická agentúra (SIEA) sa zúčastňuje na medzinárodných projektoch zameraných na podporu využívania obnoviteľných zdrojov energií a zvyšovania energetických úspor. V novom programovom období 2014 - 2020 sa bude zameriavať predovšetkým na projekty v rámci rámcového programu Európskej únie (EÚ) pre výskum, vývoj a inovácie - Horizont 2020.

SIEA získala grant z prostriedkov programu HORIZONT 2020 v rámci výzvy „konkurencieschopné uhlíkové energie" zameraný na uvedenie trvalo udržateľných zdrojov energie z biomasy na trh.

***Program Eurostars1 a Eurostars2***

V roku 2015 MŠVVaŠ SR pokračovalo vo financovaní 3 projektov programu Eurostars1   
vo výške 89 241,63 tis. eur.

Na program Eurostars1 od roku 2014 nadväzuje program Eurostars2. V roku 2013 sa MŠVVaŠ SR zaviazalo EK implementovať tento program a vyčleniť na podporu projektov sumu 500 000 eur ročne. 19.5.2016 MŠVVaŠ SR podpísalo so sekretariátom EUREKA v Bruseli, bilaterálnu dohodu pre program Eurostars2. V roku 2016 začne financovanie nových projektov úspešných vo výzvach v rokoch 2014 a 2015 pre program Eurostars2*.*

***Spoločný podnik (JU[[8]](#footnote-8)) ECSEL***

V roku 2015 MŠVVaŠ SR pokračovalo vo financovaní 3 projektov spoločného podniku ENIAC JU (predchodcu nového spoločného podniku ECSEL JU) vo výške 365 422 eur.   
Na nový podnik ECSEL JU sa SR zaviazalo vyčleniť ročne 800 000 eur. V roku 2015 začalo financovanie dvoch nových projektov, príspevok MŠVVaŠ SR. Na tieto projekty bolo v roku 2015 vyčlenených 101 000 eur. V roku 2016 bude pokračovať financovanie bežiacich projektov a nových projektov úspešných vo výzvach JU ECSEL.

***Záver***

MŠVVaŠ SR bude pokračovať v nasledujúcom období v podpore projektov medzinárodnej vedecko-technickej spolupráce na základe podpísaných bilaterálnych medzinárodných dohôd. V roku 2017 budú vyhlásené verejné výzvy na predkladanie projektov s vybranými krajinami v spolupráci s APVV. Pokračovať bude podpora projektov v rámci programu Eurostars2, Spoločného podniku ECSEL.

**3.4 Ciele v oblasti jednotnej prezentácie SR v zahraničí**

Prezentácia SR v zahraničí predstavuje dôležitú súčasť vonkajších ekonomických vzťahov a prispieva k úspešnosti presadzovania záujmov SR. V oblasti jednotnej prezentácie Slovenska v zahraničí boli v rámci stratégie VEV vytýčené dva hlavné vzájomne sa podporujúce ciele:

* vytvoriť funkčný model koordinácie aktérov zainteresovaných na prezentácii Slovenska v zahraničí,
* vytvoriť dôveryhodnú, špecifickú a atraktívnu prezentačnú identitu Slovenska.

MZVaEZ SR vyššie uvedené ciele napĺňa v spolupráci s ďalšími ústrednými orgánmi štátnej správy a organizáciami.

**3.4.1 Zhodnotenie funkčnosti modelu koordinácie aktérov zainteresovaných na prezentácii Slovenska v zahraničí**

***Medzirezortná Pracovná skupina pre koordinovanú prezentáciu SR v zahraničí***

Pracovná skupina, ktorá vznikla z iniciatívy MZVaEZ SR a pôsobí v rámci Rady vlády SR   
na podporu exportu a investícií, nadviazala v roku 2015 a 2016 na dosiahnutý pokrok v napĺňaní dvoch hlavných ambícií:

* aktívne sa podieľať na príprave a implementácii príťažlivej, špecifickej   
  a dôveryhodnej prezentačnej identity SR,
* dospieť k zhode kľúčových aktérov pri zadefinovaní tvorby, formy a obsahu účinnej prezentácie SR.

***Prezentačné aktivity a destinácie prioritného významu z pohľadu relevantných inštitúcií***

MZVaEZ SR v spolupráci s členmi pracovnej skupiny pre koordinovanú prezentáciu SR v zahraničí v hodnotenom období identifikovalo podujatia, ktoré majú z pohľadu prezentácie SR kľúčový význam a potenciál vzájomnej koordinácie a spolupráce. V rokoch 2015 a 2016 išlo o EXPO Miláno 2015, LOH Rio de Janiero 2016, ME vo futbale v Paríži 2016. Medzi podujatia s potenciálom spoločnej prezentácie nesporne patrí historicky prvé predsedníctvo SR v Rade EÚ v 2. polroku 2016.

Pre roky 2017-2020 ku kľúčovým podujatiam z pohľadu prezentácie SR budú patriť hlavne EXPO Astana, ZOH v roku 2018 v Južnej Kórei, LOH v roku 2020 v Tokiu.

Slabou stránkou procesu koordinácie je absencia zastrešujúceho subjektu, ktorý by profesionálne a systémovo zastrešoval kľúčové prezentačné podujatia v zahraničí, disponoval dostatočnými riadiacimi a výkonnými právomocami a zodpovedajúcimi zdrojmi.

MZVaEZ SR odporúča, aby koordinácia prioritných prezentačných podujatí a participácia kľúčových aktérov na ich príprave a realizácii bola ako súčasť stratégie VEV prerokúvaná   
na úrovni Rady vlády pre export a investície, ktorá disponuje širšími rozhodovacími právomocami, ako napr. pracovná skupina pre koordinovanú prezentáciu SR v zahraničí.

***Koncepčne k zlepšovaniu funkčnosti modelu koordinácie aktérov zainteresovaných    
na prezentácii SR***

Jedným z cieľov jednotnej prezentácie je identifikovať vhodný model medzirezortnej koordinácie kľúčových aktivít zameraných na implementáciu novej značky Slovensko a prioritné činnosti súvisiace so systémovou prezentáciou krajiny.

Pri napĺňaní tohto cieľa MZVaEZ SR zrealizovalo z úrovne členov pracovnej skupiny pre koordinovanú prezentáciu SR v zahraničí a ďalších zúčastnených rezortov prieskum návrhov opatrní k systémovému riešeniu prezentácie SR v zahraničí. Prieskum ukázal, že aj napriek niektorým názorovým rozdielom, sa zúčastnené rezorty a inštitúcie zhodli na potrebe navrhnúť systémové riešenie zabezpečenia jednotnej prezentácie SR v  zahraničí, ktoré bude podporené adekvátnymi finančnými, personálnymi a kompetenčnými kapacitami.

Získané poznatky z prieskumu boli implementované v komplexnom materiáli **„Značka Slovensko: jednotná vizuálna identita štátnej správy, koherencia vládnych politík   
a potreba systémového riešenia jednotnej prezentácie SR v budúcnosti“,** ktorýschválila vláda SRdňa 17. 2. 2016.

Materiál predstavil kroky, ktoré boli úspešne realizované v oblasti jednotnej prezentácie SR v zahraničí v rokoch 2012-2015 pod vedením MZVaEZ SR, načrtol úlohy, ktoré bude potrebné vykonať v horizonte rokov 2016-2020 s cieľom dosiahnuť systémové, efektívne a dlhodobo udržateľné riešenie jednotnej prezentácie SR a v neposlednom rade iniciovať diskusiu na úrovni vlády o potrebe prijať politické rozhodnutie vedúce k dosiahnutiu vyššie pomenovaných cieľov.

**3.4.2 Vytvorenie dôveryhodnej, špecifickej a atraktívnej prezentačnej identity Slovenska**

MZVaEZ SR bolo v rámci procesu tvorby značky Slovensko a zadefinovania jej ideového ukotvenia (príbeh, obsahová identita, slogan, vizuálna identita vrátane logotypu) gestorom a iniciátorom nasledujúcich na seba nadväzujúcich aktivít:

* prieskum vnímania SR v zahraničí,
* analýza úspešných brandingových stratégií iných štátov,
* vypracovanie štúdie „*Branding Slovenska - od ideového konceptu k posolstvám a komunikácii*“, ktorá rozpracovala komunikačné posolstvá a identifikovala základné atribúty, ktoré Slovensko charakterizujú (autentickosť, rozmanitosť, vitalita, vynachádzavosť),
* testovanie posolstiev vo vybraných focusových skupinách,
* zisťovanie postojov a názorov slovenskej verejnosti k potrebe vytvorenia značky Slovensko prostredníctvom portálu [www.brandingslovenska.com](http://www.brandingslovenska.com) ,
* reprezentatívny prieskum verejnej mienky realizovaný agentúrou FOCUS,
* realizácia procesu verejného obstarávania značky Slovensko.

***Značka Slovensko – základ prezentačnej identity Slovenska***

Verejné obstarávanie na tvorbu obsahovej a vizuálnej identity „značky Slovensko“ ukončilo MZVaEZ SR v roku 2016. Návrh, ktorý vybrala odborná porota dňa 11. 1. 2016, zadefinoval ideové ukotvenie značky (príbeh, obsahovú identitu, slogan), vizuálnu identitu značky (vrátane logotypu). Víťazný návrh **GOOD IDEA SLOVAKIA - DOBRÝ NÁPAD SLOVENSKO** vytvára moderný nadčasový branding, značka svojou formou aj obsahom vyjadruje komplexnosť a rôznorodosť Slovenska ako autentickej krajiny. **Vytvorením „značky Slovensko“ v podobe novej obsahovej a vizuálnej identity sa úspešne ukončila dôležitá súčasť prezentačnej identity Slovenska.**

**3.4.3 Návrhy na zlepšenie a inováciu systému jednotnej prezentácie**

***Koherencia vládnych politík a systémové riešenie jednotnej prezentácie***

**Súčasťou komplexného prístupu** k agende prezentácie SR v zahraničí je aj **identifikovanie jednotlivých reálnych vládnych politík**, ktoré budú vychádzať z bližšieho rozpracovania komunikačných posolstiev „značky Slovensko“ (**rôznorodosť, vynachádzavosť, vitalita a autentickosť**) a ktoré tieto posolstvá pretavia do podoby konkrétnych politických opatrení.

Úlohy implementačnej fázy značky Slovensko sú pre ústredné orgány štátnej správy zadefinované v uznesení vlády SR č. 52/2016 k materiálu „Značka Slovensko: jednotná vizuálna identita štátnej správy, koherencia vládnych politík a potreba systémového riešenia jednotnej prezentácie SR v budúcnosti“: do 1. 10. 2016 pripraviť návrh opatrení zabezpečujúcich koherenciu politík s posolstvami „značky Slovensko“, a do 1. 1. 2017 implementovať do prezentačných aktivít „značku Slovensko“.

Zlepšenie systému jednotnej prezentácie predpokladá prepojiť dve neoddeliteľné súčasti prezentácie: systémovosť a financovanie. V najbližšom časovom horizonte je potrebné identifikovať na úrovni pracovnej skupiny pre koordinovanú prezentáciu SR v zahraničí vhodný model prezentovania SR v zahraničí.

***Záver***

MZVaEZ SR v roku 2015 a 2016 výrazne posunulo agendu jednotnej prezentácie pozitívnym smerom. Vytvorením značky Slovenska splnilo jeden z vytýčených cieľov v rámci VEV v oblasti jednotnej prezentácie - vytvorenie dôveryhodnej, špecifickej a atraktívnej prezentačnej identity Slovenska.

Existujúce inštitucionálne aj kompetenčné riešenie nie je však pre zabezpečenie účinnej prezentácie SR postačujúce. Efektívne manažovanie značky krajiny (branding/rebranding), riadenie a zabezpečovanie medzinárodnej prezentácie SR s účasťou na strategických podujatiach globálneho významu, komunikovanie značky a prezentácie krajiny prostredníctvom moderných technológií, potrebuje zjednotiť súčasné chápanie ekonomickej, verejnej, kultúrnej, športovej diplomacie a vytvoriť, resp. určiť jeden centrálny orgán, ktorý bude prezentáciu SR komplexne zabezpečovať.

V najbližšom časovom horizonte bude preto vhodné navrhnúť vláde SR opatrenia, ktoré by inštitucionálne, kompetenčne a v neposlednom rade finančne vyriešili systém jednotnej prezentácie SR v zahraničí.

**4. ZHRNUTIE**

Z monitorovacej správy vyplýva, že **priebežne sa plnia všetky tri všeobecné obchodno-politické ciele,** stanovenéstratégiou VEV.

V roku 2015

* *bol zaznamenaný nárast exportu,*
* *mierne vzrástol počet exportujúcich firiem,*
* *boli priebežne prijímané opatrenia smerujúce k zabezpečeniu stabilných dodávok strategických tovarov.*

**Stanovené štyri špecifické ciele**, ktoré vyplývajú zo slabých stránok zahraničného obchodu SR, sa zatiaľ plnia nasledovne:

1. ***Z pohľadu diverzifikácie teritoriálnej štruktúry v roku 2015 vzrástol podiel exportu   
   na mimoeurópske trhy*** *v porovnaní s rokom 2014 z 9,2% na 9,3%.*

V rámci mimoeurópskych trhovnajväčší percentuálny nárast oproti roku 2014 zaznamenal export do krajín Ameriky, ktorý vzrástol o 26,1 %, avšak podiel na celkovom exporte SR tvoril iba 3,1 %. Druhý najväčší percentuálny nárast (10,7 %) zaznamenal export do teritória Austrália – Oceánia s podielom na celkovom exporte SR len 0,5 %. Export do Ázie medziročne klesol o 4,4 %. Export do Afriky sa oproti predchádzajúcemu roku zvýšil o 7,6 % a podiel na celkovom exporte SR tvoril len 1,0%.

1. ***Z hľadiska diverzifikácie komoditnej štruktúry******sa nedarí zvýšiť podiel exportu v komoditných skupinách mimo HS85 a HS87,*** *nakoľko podiel uvedených dvoch komoditných skupín na celkovom exporte SR neustále rástol aj v roku 2015.*

V rámci cieľa komoditnej diverzifikácie exportu so zameraním na skupiny mimo HS85 a HS87 je treba konštatovať, že prebiehajúca koncentrácia exportu v uvedených odvetviach je výsledkom silnejúcich klastrov v elektrotechnickom a automobilovom priemysle, ktoré sú cielene naďalej budované najmä prostredníctvom investičnej politiky. Investície v uvedených odvetviach sú výrazne exportne orientované a kontinuálne pribúdajú. Cielená podpora ostatných odvetví, ktorá by viedla k podobnej dynamike exportu, vyžaduje nemalé zdroje, ktoré dnes SR objektívne do proexportnej politiky nealokuje.

1. ***V roku 2015 bol v porovnaní s rokom 2014 zaznamenaný******mierny rast podielu MSP   
   na celkovom objeme exportu, tiež nárast objemu exportu MSP v absolútnych číslach   
   a******zvýšenie počtu exportujúcich MSP***.

Priaznivé ekonomické podmienky roku 2015 umožnili nárast aktivít MSP v oblasti zahraničného obchodu, ktorý sa prejavil v náraste počtu exportérov z kategórie MSP, náraste objemu exportu MSP do všetkých cieľových teritórií, ako aj zvýšením podielu MSP   
na celkovom objeme exportu. Celkové ekonomické oživenie priaznivo vplývalo na rast exportných aktivít MSP, čo potvrdzuje aj zvýšené využívanie exportných nástrojov EXIMBANKY SR zo strany MSP. Na druhej strane podiel exportu MSP na celkovom objeme exportu bol v roku 2015 stále viac ako 2 p.b. pod úrovňou roku 2011 a z celkového počtu MSP exportuje naďalej len menej ako 6%. Štruktúra exportu MSP je z veľkej časti tvorená malými, príležitostnými a jednorazovými exportnými zákazkami. Za účelom mapovania exportných aktivít, identifikácie ich charakteru, podmienok a prekážok plánuje SBA v tomto roku realizovať reprezentatívny prieskum exportných ašpirácií MSP.

1. ***Podiel vývozu služieb na exporte v roku 2015 vzrástol*** *(z 8,7% na 9,9%).*

Podiel cestovného ruchu Slovenska na exporte tovarov a služieb v roku 2015 vzrástol, ale stále je najnižší spomedzi krajín V4. Na základe tohto údaja možno skonštatovať pretrvávajúce nedostatočné využitie potenciálu krajiny a rovnako nepostačujúci je aj potenciálny vplyv cestovného ruchu na tvorbu pracovných príležitostí, vyrovnávanie regionálnych rozdielov a celkovú ekonomiku Slovenska.

Na druhej strane možno hodnotiť priaznivý vývoj v aktívnom zahraničnom cestovnom ruchu zvyšovaním povedomia o Slovensku, zvýšeným počtom letov, smerujúcich na letisko v Bratislave a v neposlednom rade aj skutočnosťou, že Slovensko sa považuje za bezpečnú destináciu (bezpečnosť je aktuálne jedným z kľúčových faktorov pri výbere destinácie).

Minuloročný rast návštevnosti (v roku 2015 navštívilo Slovensko 1 721 193 zahraničných turistov, čo predstavuje medziročný nárast o 16,7% a počet prenocovaní medziročne vzrástol o 551 940, čo je v reálnom vyjadrení nárast o 14,1%) pokračuje aj v roku 2016, k čomu prispelo organizovanie medzinárodných športových podujatí, priaznivé lyžiarske podmienky zimnej sezóny, zvyšujúca sa úroveň ponuky produktov cestovného ruchu, poznateľnosť značky destinácie a systémové informovanie o ponuke dovolenkových možností a atraktivít   
v zahraničí.

Implementácia a verifikácia plnenia **proinvestičných cieľov** je hodnotená prostredníctvom výročných správ SARIO.

Implementáciu a verifikáciu plnenia cieľov **v oblasti inovačnej spolupráce so zahraničím** stanoví Stratégia výskumu a inovácií pre inteligentnú špecializáciu SR v spoločnej gescii MŠVVaŠ SR a MH SR.

Vytvorením dôveryhodnej a atraktívnej prezentačnej identity Slovenska v podobe značky Slovensko **došlo k výraznému pokroku v  agende  jednotnej prezentácie**.  Implementácia značky v prezentačnej praxi, identifikovanie konkrétnych vládnych politík koherentných s posolstvami značky  predstavuje ďalšiu  významnú časť agendy jednotnej prezentácie. V najbližšom časovom horizonte bude potrebné, aby členovia Pracovnej skupiny pre koordinovanú prezentáciu SR v zahraničí identifikovali akceptovateľný a efektívny model prezentácie, ktorého súčasťou bude aj manažovanie značky Slovensko.

V súčinnosti s radou boli od schválenia stratégie VEV vo vláde SR prijaté viaceré materiály. Z nich vyplynulo 29 opatrení na podporu jej implementácie, ktorých plnenie sa priebežne vyhodnocuje s platnosťou i v roku 2015. Z významnejších realizovaných opatrení možno uviesť:

* uskutočnenie prieskumu o reálnom využívaní proexportných nástrojov z pohľadu slovenských podnikateľov,
* spracovanie informácie o formách proexportnej pomoci štátu vo vybraných krajinách EÚ a možnostiach ich aplikácie v podmienkach SR,
* vyhodnotenie perspektívnych exportných komodít v jednotlivých teritóriách sveta.

Monitorovacia správa predpokladá, že v ďalšom období bude v rámci rady pokračovať súčinnosť všetkých aktérov podpory exportu. Bod B.8 uznesenia vlády SR č. 107 zo dňa 12. 3. 2014 ukladá podpredsedovi vlády a ministrovi zahraničných vecí a európskych záležitostí   
a ministrovi hospodárstva každoročne do 31. 10. „zabezpečiť monitorovanie, kontrolu a podľa potreby prijímanie nových úloh na podporu implementácie stratégie VEV“.

Návrh uznesenia vlády SR preto neobsahuje nové úlohy, pretože v súlade s už prijatým uznesením vlády SR č. 107 a v závislosti od globálneho vývoja, ako aj vývoja ekonomiky SR, budú podľa potreby prijímané na úrovni rady, tak ako doteraz, nové opatrenia na podporu exportu a samotnej implementácie stratégie VEV.

Príloha č. 1

**Ukazovatele k sledovaniu plnenia cieľov stratégie VEV**

|  |  |  |  |
| --- | --- | --- | --- |
| **Cieľ** | **Ukazovateľ** | **2014** | **2015** |
| Nárast exportu | Export tovarov  Export tovarov na obyvateľa | 64 721,1 mil. eur  11 938 eur | 67 865,2 mil. eur  12 506 eur |
| Nárast počtu exportérov | Počet exportujúcich firiem  Počet nových exportérov  Počet zamestnancov v exportujúcich spravodajských jednotkách | 30 313  9 211  752 934 | 30 546  n/a\*\*\*\*  n/a |
| Diverzifikácia teritoriálnej štruktúry exportu | Export na trhy EÚ  Export MSP na trhy EÚ (EÚ 28)  Export mimo trhy EÚ  Export MSP na trhy mimo EÚ  Export na mimoeurópske trhy  Export MSP na mimoeurópske trhy\*\*\* | 54 119 mil. eur  15 342,5 mil. eur  10 602,1 mil. eur  1 880 mil. eur  5 975,9 mil. eur  628,1 mil. eur | 57 472,1 mil. eur  16 135,8 mil. eur  10 393,1 mil. eur  2 034,6 mil. eur  6 343,1 mil. eur  768,8 mil. eur |
| Diverzifikácia komoditnej štruktúry exportu | Export po odpočítaní exportu skupín HS85 a HS87  Export po odpočítaní vývozu TOP 10 exportérov | 34 914 mil. eur  n/a | 35 424,2 mil. eur  n/a |
| Zvýšiť podiel exportu MSP\*\* | Počet exportujúcich MSP\*\*\*  Export MSP  Podiel exportujúcich MSP na celkovom počte MSP  Podiel exportujúcich MSP na celkovom počte exportérov  Podiel exportu MSP na celkovom objeme exportu | 29 399  17 192,5 mil. eur  5,2%  98,6%  26,6% | 29 514  18 170,5 mil. eur  5,6%  98,6%  26,8% |
| Zvýšiť podiel exportu služieb | Export služieb spolu\*  Export služieb v cestovnom ruchu\*  Podiel exportu služieb na celkovom exporte\* | 6 833,4mil. eur  1 940,6 mil. eur  9,76% | 7253,1 mil. eur  2129,8 mil. eur  9,84% |

\* NBS sleduje inkasá platieb za služby (a tovary) v rámci platobnej bilancie.

\*\* Podrobné informácie o postavení MSP v zahraničnom obchode z pohľadu veľkostných kategórií podnikov, komoditnej štruktúry, ekonomickej činnosti, regionálnej príslušnosti a teritoriálnej oblasti obchodu je predmetom pravidelného výstupu SBA „Postavenie MSP v zahraničnom obchode“, ktorý je spracovaný na základe definitívnych údajov za predchádzajúci kalendárny rok. Materiál je dostupný na webstránke <http://www.sbagency.sk/analyzy-slovenskeho-podnikatelskeho-prostredia>.

\*\*\* Údaje zahraničného obchodu za MSP sú spracované na základe údajov, z ktorých boli vylúčené operácie vykonávané zahraničnými osobami (z celkového vývozu tvorili 9,3 % a z celkového dovozu 8,2 % - predbežné údaje 2014).

\*\*\*\* n/a - údaj nie je dostupný

**Metodické poznámky**

Údaje zahraničného obchodu Slovenska s členskými krajinami EÚ vychádzajú zo spracovania prostredníctvom metodiky k systému INTRASTAT. Zahraničný obchod s tretími krajinami (mimo EÚ) je spracovaný prostredníctvom metodiky k systému EXTRASTAT.

Štruktúra zahraničného obchodu podľa veľkostných kategórií podnikov je spracovaná na základe údajov, z ktorých boli vylúčené operácie vykonávané zahraničnými osobami (z celkového vývozu tvorili 7,6% a z celkového dovozu 7,2% - 2012).

Teritoriálna štruktúra zahraničného obchodu je spracovaná podľa národného konceptu, t.j. podľa krajiny pôvodu (pri celkovom dovoze) a krajiny určenia (pri celkovom vývoze).

Veľkostná kategorizácia podnikov je používaná v súlade s odporúčaním Európskej komisie č. 2003/ 361/ EC platným od 01. 01. 2005. Kategóriu MSP tvoria podniky s počtom zamestnancov menším ako 250, kategóriu veľkých podnikov tvoria podniky s počtom zamestnancov 250 a viac. V rámci kategórie MSP sa rozlišujú mikropodniky (0 - 9 zamestnancov), malé podniky (10 - 49 zamestnancov) a stredné podniky (50 - 249 zamestnancov). Kategória mikropodnikov zahŕňa aj podnikateľské subjekty s nezisteným počtom zamestnancov. Okrem počtu pracovníkov platia pre kategorizáciu podniku podľa uvedenej smernice aj ďalšie kritériá týkajúce sa výšky obratu, hodnoty aktív a vlastníckej štruktúry. V praktickom použití sa uvažuje s počtom zamestnancov ako s jediným kritériom na začlenenie podniku do kategórie MSP. V prípade jedného významného exportéra (s počtom zamestnancov menej ako 250) bol pri posudzovaní jeho zaradenia do príslušných veľkostných kategórií zohľadnený aj objem obratu/vývozu, ktorý výrazne prekračuje odporúčanú hranicu obratu pre MSP (50 miliónov eur), na základe čoho bol uvedený subjekt zaradený do kategórie veľkých podnikov.

|  |  |  |  |  |  |  |  |
| --- | --- | --- | --- | --- | --- | --- | --- |
| **Teritórium** | **2014** | | | **2015** | | | |
| mil. eur | Podiel % SR celkom | Podiel % krajiny mimo EÚ | mil. eur | Podiel % SR celkom | Podiel % krajiny mimo EÚ | Index 15/14 |
| SR celkom | 64 721 | 100,0 |  | 67 865 | 100,0 |  | 104,9 |
| Krajiny mimo EÚ celkom | 10 305 | 15,9 | 100,0 | 10 037 | 14,8 | 100,0 | 97,4 |
| Výber krajín mimo EÚ spolu | 9 870 | 15,3 | 93,1 | 9 567 | 14,1 | 95,3 | 96,9 |
| z toho: |  |  |  |  |  |  |  |
| - Rozvinuté krajiny: | 3 134 | 4,8 | 29,6 | 3 366 | 5,0 | 33,5 | 107,4 |
| Spojené štáty americké | 1 255 | 1,9 | 11,8 | 1 470 | 2,2 | 14,6 | 117,1 |
| Švajčiarsko | 1 064 | 1,6 | 10,0 | 1 102 | 1,6 | 11,0 | 103,6 |
| Austrália | 246 | 0,4 | 2,3 | 273 | 0,4 | 2,7 | 110,9 |
| Nórsko | 210 | 0,3 | 2,0 | 174 | 0,3 | 1,7 | 83,0 |
| Kanada | 146 | 0,2 | 1,4 | 166 | 0,2 | 1,7 | 114,0 |
| Kórejská republika | 109 | 0,2 | 1,0 | 109 | 0,2 | 1,1 | 100,6 |
| Japonsko | 105 | 0,2 | 1,0 | 71 | 0,1 | 0,7 | 68,2 |
| - Krajiny s prechodnou ekonomikou: | 3 344 | 5,2 | 31,6 | 2 709 | 4,0 | 27,0 | 81,0 |
| Ruská federácia | 2 076 | 5,2 | 19,6 | 1 461 | 2,2 | 14,6 | 70,4 |
| Ukrajina | 326 | 0,5 | 3,1 | 312 | 0,5 | 3,1 | 95,9 |
| Chorvátsko\* | 297 | 0,5 | 2,8 | 356 | 0,5 | 3,5 | 119,8 |
| Srbsko | 288 | 0,4 | 2,7 | 291 | 0,4 | 2,9 | 100,8 |
| Bielorusko | 104 | 0,2 | 1,0 | 68 | 0,1 | 0,7 | 65,2 |
| Kazachstan | 94 | 0,1 | 0,9 | 44 | 0,1 | 0,4 | 46,9 |
| Bosna a Hercegovina | 77 | 0,1 | 0,7 | 88 | 0,1 | 0,9 | 114,5 |
| Macedónsko | 42 | 0,1 | 0,4 | 51 | 0,1 | 0,5 | 119,4 |
| Albánsko | 40 | 0,1 | 0,4 | 39 | 0,1 | 0,4 | 96,8 |
| - Rozvojové krajiny: | 3 392 | 5,2 | 32,0 | 3 492 | 5,1 | 34,8 | 102,9 |
| Čína | 1 375 | 2,1 | 13,0 | 1 020 | 1,5 | 10,2 | 74,2 |
| Turecko | 788 | 1,2 | 7,4 | 816 | 1,2 | 8,1 | 103,6 |
| Egypt | 203 | 0,3 | 1,9 | 188 | 0,3 | 1,9 | 92,2 |
| Spojené arabské emiráty | 154 | 0,2 | 1,5 | 178 | 0,3 | 1,8 | 115,7 |
| Izrael | 145 | 0,2 | 1,4 | 260 | 0,4 | 2,6 | 179,7 |
| Alžírsko | 129 | 0,2 | 1,2 | 154 | 0,2 | 1,5 | 119,1 |
| Saudská Arábia | 114 | 0,2 | 1,1 | 133 | 0,2 | 1,3 | 117,1 |
| Brazília | 92 | 0,1 | 0,9 | 74 | 0,1 | 0,7 | 80,6 |
| Maroko | 87 | 0,1 | 0,8 | 100 | 0,1 | 1,0 | 115,0 |
| Mexiko | 76 | 0,1 | 0,7 | 258 | 0,4 | 2,6 | 340,0 |
| Južná Afrika | 70 | 0,1 | 0,7 | 108 | 0,2 | 1,1 | 153,4 |
| Tunisko | 57 | 0,1 | 0,5 | 73 | 0,1 | 0,7 | 128,8 |
| Kuvajt | 55 | 0,1 | 0,5 | 65 | 0,1 | 0,6 | 119,6 |
| Hongkong | 48 | 0,1 | 0,4 | 64 | 0,1 | 0,6 | 133,5 |

**Štatistické údaje o vývoze SR do krajín mimo EÚ za rok 2015 v porovnaní s rokom 2014**

**Najvýznamnejšie komodity slovenského exportu**

|  |  |  |  |  |  |  |
| --- | --- | --- | --- | --- | --- | --- |
| P.č. | Kód | **Kapitoly colného sadzobníka** | **2014** | **2015** | | **Index 2015/14** |
| HS |  | **Vývoz** | **Vývoz** | **Štr. v %** |
|  | **SPOLU** | **64 721,1** | **67 865,2** | **100,0** | **104,9** |
| 1. | 87 | Vozidlá, ich časti a príslušenstvo | 16 133,2 | 18 561,1 | 27,3 | 115,0 |
| 2. | 85 | Elektrické stroje, prístroje a ich časti | 13 670,9 | 13 879,9 | 20,5 | 101,5 |
| 3. | 84 | Jadrové reaktory, stroje, prístroje, | 7 914,3 | 8 309,6 | 12,2 | 105,0 |
| 4. | 72 | Železo a oceľ | 3 055,1 | 2 821,4 | 4,2 | 92,4 |
| 5. | 27 | Nerastné palivá, minerálne oleje | 3 062,0 | 2 530,1 | 3,7 | 82,6 |
| 6. | 40 | Kaučuk a výrobky z neho | 1 689,8 | 2 096,2 | 3,1 | 124,1 |
| 7. | 39 | Plasty a výrobky z nich | 1 905,8 | 2 092,3 | 3,1 | 109,8 |
| 8. | 73 | Predmety zo železa alebo z ocele | 1 528,1 | 1 562,6 | 2,3 | 102,3 |
| 9. | 94 | Nábytok; posteľoviny; svietidlá | 1 299,7 | 1 356,0 | 2,0 | 104,3 |
| 10. | 76 | Hliník a predmety z hliníka | 845,7 | 1 036,9 | 1,5 | 122,6 |
| 11. | 64 | Obuv | 1 031,2 | 1 031,0 | 1,5 | 100,0 |
| 12. | 48 | Papier, lepenka | 738,3 | 780,5 | 1,2 | 105,7 |
| 13. | 44 | Drevo a výrobky z dreva | 711,5 | 722,9 | 1,1 | 101,6 |
| 14. | 90 | Prístroje optické, fotografické, meracie | 647,6 | 689,3 | 1,0 | 106,4 |
| 15. | 83 | Rôzne predmety zo základných kovov | 609,7 | 657,0 | 1,0 | 107,8 |
| 16. | 61 | Odevy a odevné doplnky | 532,3 | 525,9 | 0,8 | 98,8 |
| 17. | 70 | Sklo a sklenený tovar | 462,4 | 474,3 | 0,7 | 102,6 |
| 18. | 30 | Farmaceutické výrobky | 424,2 | 462,4 | 0,7 | 109,0 |
| 19. | 62 | Odevy a o iné doplnky ako pletené | 457,1 | 452,9 | 0,7 | 99,1 |
| 20. | 86 | Lokomotívy; vozový park a jeho časti | 350,5 | 367,1 | 0,5 | 104,7 |
| 21. | 10 | Obilniny | 288,6 | 348,4 | 0,5 | 120,7 |
| 22. | 95 | Hračky, hry a športové potreby | 308,8 | 334,7 | 0,5 | 108,4 |
| 23. | 74 | Meď a predmety z medi | 405,8 | 329,8 | 0,5 | 81,3 |
| 24. | 96 | Rôzne výrobky | 289,0 | 316,4 | 0,5 | 109,5 |
| 25. | 33 | Silice a rezinoidy; kozmetické prípravky | 457,5 | 304,9 | 0,4 | 66,6 |
| 26. | 31 | Hnojivá | 233,7 | 297,7 | 0,4 | 127,4 |
| 27. | 04 | Mlieko, vajcia, med | 309,8 | 285,9 | 0,4 | 92,3 |
| 28. | 29 | Výrobky organickej chémie | 293,5 | 269,7 | 0,4 | 91,9 |
| 29. | 38 | Rôzne chemické výrobky | 230,8 | 246,3 | 0,4 | 106,7 |
| 30. | 25 | Soľ; síra; zeminy a kamene | 246,5 | 243,9 | 0,4 | 98,9 |
| 31. | 17 | Cukor a cukrovinky | 255,5 | 215,7 | 0,3 | 84,4 |
| 32. | 18 | Kakao a kakaové prípravky | 182,8 | 212,6 | 0,3 | 116,3 |
| 33. | 71 | Perly, drahokamy, drahé kovy | 287,4 | 210,2 | 0,3 | 73,1 |
| 34. | 01 | Živé zvieratá | 203,3 | 190,0 | 0,3 | 93,5 |
| 35. | 12 | Olejnaté semená a plody | 194,2 | 176,6 | 0,3 | 91,0 |
| 36. | 49 | Knihy, noviny, obrazy | 166,8 | 175,3 | 0,3 | 105,1 |
| 37. | 47 | Vláknina z dreva alebo celulózových vláknin | 131,3 | 162,9 | 0,2 | 124,1 |
| 38. | 22 | Nápoje, liehoviny a ocot | 151,7 | 162,8 | 0,2 | 107,4 |
| 39. | 21 | Rôzne jedlé prípravky | 138,2 | 153,4 | 0,2 | 111,0 |
| 40. | 15 | Živočíšne a rastlinné tuky a oleje | 156,5 | 139,2 | 0,2 | 88,9 |
| 41. | 42 | Kožené výrobky | 117,8 | 138,0 | 0,2 | 117,2 |
| 42. | 68 | Predmety z kameňa, sadry | 141,5 | 134,8 | 0,2 | 95,2 |
| 43. | 41 | Surové kože a kožky | 100,3 | 126,8 | 0,2 | 126,4 |
| 44. | 82 | Nástroje, náradie, nožiarsky tovar | 114,0 | 119,3 | 0,2 | 104,7 |
| 45. | 11 | Mlynské výrobky; slad; škroby | 116,1 | 116,9 | 0,2 | 100,7 |
| 46. | 02 | Mäso a jedlé droby | 130,1 | 113,0 | 0,2 | 86,8 |
| 47. | 19 | Prípravky z obilia, múky, škrobu | 106,5 | 111,1 | 0,2 | 104,3 |
| 48. | 54 | Umelo vyrobené vlákna | 99,5 | 109,8 | 0,2 | 110,4 |
| 49. | 28 | Anorganické chemikálie | 123,0 | 109,3 | 0,2 | 88,9 |
| 50. | 09 | Káva, čaj, maté a koreniny | 115,3 | 108,6 | 0,2 | 94,2 |
| 51. | 32 | Farbiarske výťažky; taníny; farbivá | 122,1 | 106,4 | 0,2 | 87,1 |
| 52. | 34 | Mydlo, pracie, čistiace prípravky | 105,5 | 102,0 | 0,2 | 96,6 |
| 53. | 63 | Celkom dohotovené textilné výrobky | 108,0 | 100,1 | 0,1 | 92,7 |
| 54. | 16 | Prípravky z mäsa, rýb, kôrovcov | 81,6 | 96,6 | 0,1 | 118,4 |
| 55. | 55 | Umelo vyrobené strižné vlákna | 102,8 | 95,4 | 0,1 | 92,8 |
| 56. | 23 | Zvyšky a odpady v potravinárskom priem. | 108,7 | 93,0 | 0,1 | 85,5 |
| 57. | 60 | Pletené alebo háčkované textílie | 69,2 | 78,3 | 0,1 | 113,1 |
| 58. | 08 | Jedlé ovocie a orechy | 69,3 | 72,1 | 0,1 | 104,0 |
| 59. | 79 | Zinok a predmety zo zinku | 79,4 | 69,4 | 0,1 | 87,3 |
| 60. | 59 | Impregnované, vrstvené textílie | 54,1 | 58,5 | 0,1 | 108,3 |
| 61. | 93 | Zbrane a strelivo; ich časti | 34,8 | 55,4 | 0,1 | 159,1 |
| 62. | 20 | Prípravky zo zeleniny, ovocia, | 41,6 | 54,0 | 0,1 | 129,7 |
| 63. | 56 | Vata, plsť a netkané textílie | 43,8 | 48,4 | 0,1 | 110,5 |
| 64. | 35 | Albumidoidné látky | 47,3 | 46,4 | 0,1 | 98,1 |
| 65. | 69 | Keramické výrobky | 40,3 | 43,5 | 0,1 | 107,8 |
| 66. | 88 | Lietadlá, kozmické lode | 23,2 | 37,4 | 0,1 | 161,4 |
| 67. | 07 | Zelenina, jedlé rastliny, korene a hľuzy | 31,2 | 36,6 | 0,1 | 117,3 |
| 68. | 91 | Hodiny a hodinky a ich časti | 24,3 | 33,5 | 0,0 | 137,7 |
| 69. | 52 | Bavlna | 27,4 | 32,4 | 0,0 | 118,5 |
| 70. | 26 | Rudy kovov, trosky a popoly | 30,3 | 29,9 | 0,0 | 98,7 |
| 71. | 99 | Nešpecifikované tovary | 18,7 | 25,3 | 0,0 | 135,5 |
| 72. | 05 | Výrobky živočíšneho pôvodu | 18,7 | 25,0 | 0,0 | 134,3 |
| 73. | 58 | Špeciálne tkaniny; všívané textílie | 23,3 | 24,9 | 0,0 | 106,7 |
| 74. | 06 | Živé stromy a ostatné rastliny | 14,4 | 13,7 | 0,0 | 95,0 |
| 75. | 57 | Koberce a textilné podlahové krytiny | 13,1 | 13,0 | 0,0 | 99,6 |
| 76. | 65 | Pokrývky hlavy a ich časti | 13,0 | 12,8 | 0,0 | 98,4 |
| 77. | 78 | Olovo a predmety z olova | 15,7 | 11,8 | 0,0 | 75,0 |
| 78. | 92 | Hudobné nástroje; časti, súčasti | 6,2 | 11,2 | 0,0 | 181,6 |
| 79. | 75 | Nikel a predmety z niklu | 67,9 | 9,7 | 0,0 | 14,2 |
| 80. | 51 | Vlna, jemné alebo hrubé chlpy zvierat | 39,1 | 9,6 | 0,0 | 24,4 |
| 81. | 89 | Lode, člny a plávajúce konštrukcie | 17,8 | 7,7 | 0,0 | 43,2 |
| 82. | 66 | Dáždniky, slnečníky, palice | 8,0 | 6,7 | 0,0 | 83,8 |
| 83. | 03 | Ryby, kôrovce, mäkkýše | 16,4 | 5,2 | 0,0 | 31,5 |
| 84. | 67 | Upravené perie a páperie | 3,7 | 4,5 | 0,0 | 120,1 |
| 85. | 37 | Fotografický a kinematografický tovar | 7,5 | 4,1 | 0,0 | 55,2 |
| 86. | 81 | Ostatné základné kovy | 3,1 | 3,8 | 0,0 | 123,6 |
| 87. | 97 | Umelecké diela | 0,5 | 3,7 | 0,0 | 688,5 |
| 88. | 24 | Tabak | 3,3 | 2,6 | 0,0 | 79,5 |
| 89. | 36 | Výbušniny; pyrotechnické výrobky | 1,5 | 2,1 | 0,0 | 136,5 |
| 90. | 80 | Cín a predmety z cínu | 15,6 | 1,8 | 0,0 | 11,5 |
| 91. | 13 | Šelak, gumy, živice | 0,8 | 1,7 | 0,0 | 213,2 |
| 92. | 46 | Výrobky zo slamy, z esparta | 0,8 | 0,8 | 0,0 | 95,3 |
| 93. | 43 | Kožušiny a umelé kožušiny | 0,4 | 0,6 | 0,0 | 147,3 |
| 94. | 98 | Priemyselné zariadenia | 0,0 | 0,2 | 0,0 | 899,6 |
| 95. | 45 | Korok a výrobky z korku | 0,2 | 0,2 | 0,0 | 109,8 |
| 96. | 50 | Hodváb | 1,2 | 0,1 | 0,0 | 9,0 |
| 97. | 53 | Ostatné rastlinné textilné vlákna | 0,1 | 0,1 | 0,0 | 43,5 |
| 98. | 14 | Rastlinné pletacie materiály | 0,1 | 0,0 | 0,0 | 7,8 |

**Poznámka:**

**1/** Krajiny mimo EÚ = krajiny s exportom SR v hodnote nad 40 mil. eur za rok, poradie krajín zostupne podľa exportu v roku 2015

**2/** \*Chorvátsko - členský štát EÚ od 1. 7. 2014

**Aktívny zahraničný cestovný ruch**

**Tab. č. 1: Podiel príjmov z AZCR[[9]](#footnote-9) na HDP a na exporte služieb**

|  |  |  |  |
| --- | --- | --- | --- |
| Ukazovateľ | 2014 | 2015 | Index 2015/2014 % |
| Podiel AZCR na HDP % | 2,57 | 2,73 | 106,23 |
| Podiel AZCR na exporte služieb % | 28,40 | 29,36 | 103,38 |

*Zdroj údajov: NBS*

Podiel príjmov z AZCR na HDP krajiny bol v roku 2015 na úrovni 2,73%, kým v roku 2014 to bolo 2,57%. **Podiel AZCR  na exporte služieb bol 29,36%, v roku 2014 bola táto hodnota 28,40%.** To v praxi znamená, že cestovný ruch tvorí samostatne takmer 1/3 exportu služieb SR. Celkovo možno hodnotiť priaznivý vývoj v AZCR zvyšovaním povedomia o Slovensku, zvýšeným počtov letov, smerujúcich na letisko v Bratislave a v neposlednom rade aj skutočnosťou, že Slovensko sa považuje za bezpečnú destináciu (bezpečnosť je aktuálne jedným z kľúčových faktorov pri výbere destinácie).

**Tab. č. 2: Podiel výdavkov na zahraničný cestovný ruch na HDP v %**

|  |  |  |  |
| --- | --- | --- | --- |
| Štát | 2014 | 2015 | Zmena |
| Maďarsko | 10,2 | 10,4 | 2,03 |
| ČR | 7,8 | 7,7 | -1,45 |
| Poľsko | 4,3 | 4,3 | 0,67 |
| Slovensko | 5,9 | 6,1 | 3,14 |

*Zdroj údajov: WTTC*

Výdavky na zahraničný cestovný ruch zaznamenali v roku 2015 hodnotu 1 917,2 mil. eur. Oproti roku 2014 vzrástli v absolútnych číslach o 57,4 mil. eur. Medziročný nárast v relatívnom vyjadrení 3,14% je najvyššou hodnotou spomedzi krajín V4.

**Tab. č. 3: Platobná bilancia cestovného ruchu SR**

|  |  |  |  |
| --- | --- | --- | --- |
|  | 2014 | 2015 | Index (%) |
| **Príjmy (mil. eur)** | 1 940,6 | 2 129,8 | 109,7 |
| **Výdavky (mil. eur)** | 1859,8 | 1 917,2 | 103,1 |
| **Saldo (mil. eur)** | 80,8 | 212,6 | 263,1 |

*Zdroj údajov: NBS*

Saldo zahraničného cestovného ruchu SR bolo v roku 2015 vo výške 212,6 mil. eur (+163,1%). V absolútnom vyjadrení sa oproti roku 2014 zvýšilo o 131,8 mil. eur.

Kontinuálne zvyšovanie výkonov v cestovnom ruchu oslovením nových trhov a starostlivosťou o už existujúce trhy je do veľkej miery závislé od primeranosti rozpočtu   
na propagáciu krajiny ako destinácie. V programovom období 2014-2020 už nie je možné financovanie štátnej marketingovej agentúry SACR zo štrukturálnych fondov EÚ, ako tomu bolo v predchádzajúcom období. Diskutuje sa o spoločnom financovaní verejným i privátnym sektorom podobne ako v prípade oblastných organizácií cestovného ruchu. Finančná zainteresovanosť podnikateľských subjektov za súčasného dohľadu štátu nad súladom s cieľmi môže byť predpokladom motivácie hľadania ideálnych spôsobov a aktivít propagácie Slovenska.

Pozitívnym príkladom je spolupráca verejného a súkromného sektora vznikom krajských a oblastných organizácií cestovného ruchu, ktoré sa od roku 2012 významnou mierou zapájajú do tvorby produktov a marketingových aktivít. Ministerstvo dopravy, výstavby a regionálneho rozvoja SR poskytlo týmto organizáciám v zmysle zákona č. 91/2010 Z.z. o podpore cestovného ruchu v roku 2015 spolu 4,327 mil. eur, ktoré boli použité prevažne na marketing, propagáciu a tvorbu produktov (viď Tab. č. 5).

**Tab. č. 5: Dotácie poskytnuté organizáciám cestovného ruchu v roku 2015**

|  |  |
| --- | --- |
| Rozsah a podiel jednotlivých aktivít na dotáciách | Suma (eur) |
| Marketing a propagácia | 2 041 867,68 |
| Činnosť turistického informačného centra | 52 340,59 |
| Tvorba a prevádzka rezervačného systému | 0,00 |
| Tvorba a podpora produktov cestovného ruchu | 1 087 992,27 |
| Podpora atraktivít danej lokality | 133 017,81 |
| Infraštruktúra cestovného ruchu | 942 805,15 |
| Zabezpečenie strategických, koncepčných a analytických | 28 690,00 |
| Zavedenie hodnotiaceho systému kvality služieb | 8 700,00 |
| Vzdelávacie aktivity zamerané na skvalitnenie a rozvoj destinácie | 32 228,35 |
| **Spolu** | **4 327 641,85** |

Zdroj údajov: MDVRR SR

Z celkovej sumy 4 327 641,85 eur bolo na marketing a propagáciu vynaložených 2 041 867,68 eur a na tvorbu a podporu produktov cestovného ruchu 1 087 992,27 eur.

**Graf č. 1**

Zdroj údajov: ŠÚ SR

V celkovom počte turistov sa podarilo pokoriť rekordný rok 2008, v ktorom bol zaznamenaný doposiaľ najvyšší počet návštevníkov Slovenska od vzniku samostatnej republiky v roku 1993. V absolútnom vyjadrení ide o 4 330 249 hostí, čo je o 6,1% viac než v roku 2008. V roku 2008 si Slovensko za svoj dovolenkový cieľ zvolilo spolu 4 082 645 návštevníkov. Toto číslo bolo atakované v roku 2013, keď sme na Slovensku mali ubytovaných 4 048 505 návštevníkov, ale prekročiť sa ho podarilo až v roku 2015. V absolútnom vyjadrení to predstavuje o 247 604 ubytovaných hostí viac.

**Graf č. 2**

Zdroj údajov: ŠÚ SR, SACR

Graf č. 2 ilustruje, že od roku 2003 počet zahraničných turistov rástol, ale v roku 2009 sme v dôsledku finančnej krízy zaznamenali prudký pád, keď k nám nezavítalo ani 1,3 mil. zahraničných návštevníkov. Postupne sa však počet zahraničných návštevníkov opäť vydal rastúcou trajektóriou (s malou výnimkou v roku 2014).

**Tab. č. 7: TOP 5 vysielajúcich krajín AZCR podľa počtu návštevníkov**

|  |  |  |  |  |  |
| --- | --- | --- | --- | --- | --- |
| p.č. | Štát | 2015 | 2014 | Medziročný prírastok (osoby) | Medziročný prírastok  (%) |
| 1. | Česká republika | 509 700 | 436 699 | 73 001 | 14,3% |
| 2. | Poľsko | 168 358 | 158 250 | 10 108 | 6,0% |
| 3. | Nemecko | 158 857 | 138 444 | 20 413 | 12,8% |
| 4. | Rakúsko | 81 589 | 66 582 | 15 007 | 18,3% |
| 5. | Maďarsko | 69 563 | 58 050 | 11 513 | 16,5% |

Zdroj údajov: SACR

Na zvyšovaní návštevnosti Slovenska zo zahraničných trhov sa najviac zaslúžili Česi a Poliaci, pričom poradie TOP 5 zdrojových trhov zostalo oproti roku 2014 nezmenené. V rámci spolupráce krajín V4 sa Slovensko orientuje najmä na ázijský trh a opodstatnenosť tohto smerovania potvrdil aj 95,6-percentný nárast čínskych návštevníkov. Významne vzrástol aj záujem španielskych (+70,7%) a britských turistov (+47,1%) o Slovensko. Počty návštevníkov z našich dôležitých zdrojových trhov sa medziročne zvyšovali. Nárast mali turisti zo Spojených štátov (+34,3%), Rakúska (+22,5%), Talianska (+21,0%), Francúzska (+20,1%), Maďarska (+19,8%), Českej republiky (+16,7%), Nemecka (+14,7%), Poľska (+6,4%).

Počet prenocovaní sa v roku 2015 v porovnaní s rokom 2014 zvýšil podľa údajov Eurostatu o 11,5% na 12 miliónov, čo Slovensko povýšilo na druhú priečku medzi krajinami EÚ (ŠÚ SR tento nárast vyčíslil až na 13,3%). Pre porovnanie, celkový počet prenocovaní domácej a zahraničnej klientely v rámci EÚ podľa Eurostatu vzrástol o 3,2% a dosiahol rekord 2,8 mld. prenocovaní. Rastúci trend mali prenocovania vo väčšine členských krajín EÚ, ktoré poskytli údaje, pričom najvyšší medziročný rast v monitorovanom období január až október, resp. november bol v Rumunsku (+15,9%). Za Slovenskom nasledovala ČR (+10,3%), Chorvátsko (+7,9 %), Slovinsko (+7,5%) a Poľsko (+6,9%). Najväčší pokles záujmu turistov zaznamenala Litva (-7,4%), s veľkým odstupom nasledovalo Lotyšsko (-1,3%) a Bulharsko (-1,1%). Celkovo návštevníci strávili na Slovensku v priemere rovnaký čas ako v roku 2014 (v priemere 2,9 nocí). Turisti v našich ubytovacích zariadeniach v roku 2015 strávili spolu 12 350 080 prenocovaní, čo je podľa údajov ŠÚ SR o 13,3% viac než v roku 2014.

Zahraniční návštevníci sa na celkovom počte prenocovaní podieľali 36 percentami. Prírastok zahraničnej klientely na Slovensku bol v rámci EÚ druhý najvýraznejší za Rumunskom (+18,3 %) a pred Švédskom (+9,6 %).

**Tab. č. 8: TOP 5 vysielajúcich krajín AZCR podľa počtu prenocovaní**

|  |  |  |  |  |  |
| --- | --- | --- | --- | --- | --- |
| P.č. | Štát | 2015 | 2014 | Medziročný prírastok (osoby) | Medziročný prírastok (%) |
| 1. | Česká republika | 1 401 670 | 1 224 872 | 176 798 | 12,6% |
| 2. | Nemecko | 451 439 | 422 579 | 28 860 | 6,3% |
| 3. | Poľsko | 430 259 | 411 805 | 18 454 | 4,2% |
| 4. | Ukrajina | 159 759 | 191 044 | -31 285 | -19,5% |
| 5. | Rakúsko | 156 767 | 166 562 | -9 795 | -6,2% |

Zdroj údajov: SACR

Spolu u nás zahraniční turisti realizovali 4 456 408 prenocovaní, čo je v medziročnom porovnaní o 14,1% viac. V absolútnom vyjadrení to predstavuje zvýšenie o 551 940 prenocovaní. Návštevníci zo zahraničia na Slovensku strávili v roku 2015 v priemere 2,6 nocí, teda rovnaký čas ako v roku 2014.

**Tab. č. 9: Počet prenocovaní zahraničných turistov v ubytovacích zariadeniach cestovného ruchu v krajinách V4 (mil.)**

|  |  |  |  |  |  |
| --- | --- | --- | --- | --- | --- |
| p.č. | Štát | Celkový počet prenocovaní (mil.) 2015 | Z toho prenocovania zahraničných turistov (mil.) 2015 | Podiel prenocovaní zahr. turistov na celkovom počte (%) 2015 | Zmena 2015/2014 prenocovaní zahraničných turistov (%) |
| 1. | ČR | 47,4 | 23,4 | 49,37 | 6,0 |
| 2. | Maďarsko | 26,9 | 12,8 | 47,58 | 3,3 |
| 3. | Slovensko | 12,0 | 4,3 | 35,83 | 12,8 |
| 4. | Poľsko | 71,1 | 13,7 | 19,11 | 5,6 |

Zdroj údajov: Eurostat

Pozitívne možno hodnotiť najvyšší medziročný nárast podielu počtu prenocovaní zahraničných návštevníkov na celkovom počte prenocovaní v rámci porovnania medzi krajinami višegrádskej skupiny. Napriek tomu podiel zahraničných turistov na celkových prenocovaniach je len 35,83%, pričom Česká republika (49,37%) a Maďarsko (47,58%) nás predbehli o viac než desať percentuálnych bodov. Pod túto skutočnosť sa podpisuje najmä nedostatočne vyvinutý produkt cestovného ruchu, výrazne nižšia intenzita a investovanie   
do propagácie v zahraničí v porovnaní s ostatnými krajinami ako aj zaostávajúca kvalita poskytovaných služieb.

Ministerstvo dopravy, výstavby a regionálneho rozvoja SR tento problém reflektuje   
a v súčinnosti s externými odborníkmi realizuje Slovenský systém kvality služieb v cestovnom ruchu (SSKS CR), ktorý má organizáciám pôsobiacim v turizme systematicky pomáhať pri zvyšovaní kvality služieb, získavania odborných znalostí a zvyšovaní ich konkurenčnej schopnosti. Systém je plnením úlohy Stratégie rozvoja cestovného ruchu   
do r. 2020, schválenej uznesením vlády č. 379/2013 z 10. júla 2013.

**Tab. č. 10: Vyťaženosť ubytovacích kapacít v krajinách V4**

|  |  |  |  |  |
| --- | --- | --- | --- | --- |
| p.č. | Štát | 2014 | 2015 | Rozdiel (%) |
| 1. | Poľsko | 35,7 | 37,9 | +2,2 |
| 2. | Česká republika | 35,9 | 37,7 | +1,8 |
| 3. | Maďarsko | 35,8 | 37,7 | +2,0 |
| 4. | Slovensko | 28,2 | 30,3 | +2,1 |

Zdroj údajov: Eurostat

**Vývoj ukazovateľov v cestovnom ruchu za 1. štvrťrok 2016**

Minuloročný rast návštevnosti pokračuje aj v tomto roku, k čomu prispelo organizovanie medzinárodných športových podujatí, priaznivé lyžiarske podmienky zimnej sezóny, zvyšujúca sa úroveň ponuky produktov cestovného ruchu, poznateľnosť značky destinácie   
a systémové informovanie o ponuke dovolenkových možností a atraktivít v zahraničí.

**Tab. č. 11: TOP 5 krajín podľa počtu návštevníkov za 1. štvrťrok 2016**


|  |  |  |  |
| --- | --- | --- | --- |
| p.č. | Štát | Počet návštevníkov | Zmena |
| 1. | Česká republika | 108 759 | +27,0% |
| 2. | Poľsko | 49 989 | +17,0% |
| 3. | Nemecko | 33 392 | +22,0% |
| 4. | Maďarsko | 21 580 | +35,0% |
| 5. | Rakúsko | 16 600 | +27,0% |

Zdroj údajov: ŠÚ SR

Najviac zahraničných návštevníkov k nám prišlo z krajín V4, Nemecka a Rakúska. Nasledovali návštevníci z Ukrajiny (15 729), Spojeného kráľovstva (13 381), Talianska (12 771), Ruska (8 749) a Francúzska (7 537). Počty návštevníkov z našich dôležitých zdrojových trhov sa medziročne zvyšovali. Nárast mali návštevníci zo Spojených štátov (39,4%), Maďarska (35,0%), Rakúska (27,0%), Českej republiky (26,8%), Spojeného kráľovstva (23,7%), Nemecka (21,9%) aj Poľska (17,0%).

Pozitívne možno vnímať aj zvyšujúci sa počet návštevníkov z Ruskej federácie na Slovensku. Napriek tomu, že v roku 2015 sme zaznamenali medziročný prepad ruskej klientely o 27,9%, prvé tri mesiace roku 2016 sa vyvíjali sľubne a naznačujú oživenie záujmu Rusov   
o Slovensko. Za 1. štvrťrok 2016 sa ich tu ubytovalo o 17,2% viac než v rovnakom období predchádzajúceho roku 2015. Zo 61 sledovaných vysielajúcich krajín sveta bol medziročný pokles zaznamenaný v prípade návštevníkov zo 7 štátov, konkrétne z Ukrajiny (-0,3%), Turecka (-3,9%), Argentíny (-5,5%), Bieloruska (-15,3%), Cypru (-18,9%), Albánska   
(-37,5%) a Macedónska (-44,5%). Dôležité blízke trhy Ukrajina a Bielorusko signalizujú opakovane nespokojnosť s dostupnosťou vydávania slovenských víz.

Výdavky na zahraničný cestovný ruch dosiahli v prvých troch mesiacoch roku 2016 podľa predbežných údajov NBS hodnotu 406,4 mil. eur, čo znamená medziročné zvýšenie o 2,9%. Oproti 1. štvrťroku 2015 vzrástli výdavky v absolútnych číslach o 11,5 mil. eur. Saldo zahraničného cestovného ruchu SR bolo v období január – marec 2016 podľa predbežných údajov NBS  vo výške 44,6 mil. eur, čo je o 333% viac, než v 1. štvrťroku 2015. V absolútnom vyjadrení sa medziročne zvýšilo o 34,3 mil. eur.



**Prehľad úspešne ukončených investičných projektov**

**Prehľad investičných seminárov a iných podujatí v roku 2015**

**Celkový prehľad podpory v oblasti bilaterálnej vedecko-technickej spolupráce**

**v roku 2015**

V rámci medzinárodnej vedecko-technickej spolupráce bola v **roku 2015** podporená spolupráca Slovenska so 4 krajinami formou bilaterálnych projektov v celkovej výške 303 252 eur. Sumárny počet a výška príspevkov na podporené bilaterálne mobilitné projekty za rok 2015 je uvedená v Tab.1.

***Tab. 1 Prehľad poskytnutých finančných prostriedkov na bilaterálne projekty v roku 2015***

|  |  |  |
| --- | --- | --- |
| výzva v rámci bilaterálnej vedecko-technickej spolupráce | počet podporených projektov | výška podpory v eur v roku 2015 |
| **Slovensko -** **francúzska 2013** | *14* | *36 837* |
| **Slovensko - maďarská 2013** | *13* | *18 390* |
| **Slovensko - ukrajinská 2013** | *6* | *13 730* |
| **Slovensko - srbská 2013** | *15* | *36 085* |
| **Slovensko - česká 2013** | *50* | *198 210* |
|  | 98 | 303 252 |

**Vyhlásenie nových výziev**

Agentúra v roku 2015 vyhlásila v rámci medzinárodnej vedecko-technickej spolupráce   
5 výziev: SK-CN 2015, SK-AT 2015, SK-PT 2015, SK-PL 2015 a SK-FR 2015 s celkovou finančnou alokáciou 388 400 eur, ktorých riešenie a financovanie začne v roku 2016. Podrobnejší rozpis v *Tab.2.*

***Tab.2*  *Nové výzvy vyhlásené* *APVV v roku 2015***

|  |  |  |  |
| --- | --- | --- | --- |
| výzva v rámci bilaterálnej  vedecko-technickej spolupráce | počet podaných projektov | počet projektov vybraných na podporu | Suma alokovaná na výzvu v eur  (bežné výdavky) |
| **Slovensko - čínska 2015** | *36* | *13* | *104 000* |
| **Slovensko – rakúska 2015** | *31* | *16* | *66 000* |
| **Slovensko – francúzska 2015** | *28* | *15* | *86 000* |
| **Slovensko - portugalská 2015** | *37* | *12* | 66 000 |
| **Slovensko - poľská 2015** | *59* | *16* | *66 400* |
| Spolu | 191 | 72 | 388 400 |

**Financovanie nových projektov**

Agentúra začala v roku 2015 v oblasti medzinárodnej spolupráce financovať bilaterálne projekty podané v rámci výzvy medzinárodnej vedecko-technickej spolupráce vypísanej   
v roku 2013 s Českou republikou v počte 50 projektov, Srbskom v počte 15 projektov, Ukrajinou v počte 6 projektov a Maďarskom v počte 13 projektov s celkovou výškou podpory 266 415 EUR. Podrobnejší prehľad v *Tab.3*.

***Tab.3 Podpora APVV poskytnutá pokračujúcim bilaterálnym mobilitným projektom v roku 2015***

|  |  |  |
| --- | --- | --- |
| výzva v rámci bilaterálnej  vedecko-technickej spolupráce | počet podporených projektov | výška podpory v eur  (bežné výdavky) |
| **Slovensko - maďarská 2013** | *13* | *18 390* |
| **Slovensko - ukrajinská 2013** | *6* | *13 730* |
| **Slovensko - srbská 2013** | *15* | *36 085* |
| **Slovensko - česká 2013** | *50* | *198 210* |
| Spolu | 84 | 266 415 |

1. Asociácia zamestnávateľských zväzov a združení SR [↑](#footnote-ref-1)
2. Republiková únia zamestnávateľov [↑](#footnote-ref-2)
3. Slovenská obchodná a priemyselná komora [↑](#footnote-ref-3)
4. Reálny HDP predstavuje HDP v stálych cenách vypočítaných reťazením objemov k referenčnému roku 2010. [↑](#footnote-ref-4)
5. s. c. - v stálych cenách vypočítaných reťazením objemov k referenčnému roku 2010. [↑](#footnote-ref-5)
6. Projects of common interest (Projekty spoločného záujmu) [↑](#footnote-ref-6)
7. Connecting Europe Facility (Nástroj na prepojenie Európy) [↑](#footnote-ref-7)
8. Joint undertaking [↑](#footnote-ref-8)
9. Aktívny zahraničný cestovný ruch [↑](#footnote-ref-9)